Termoplastiko - Wikipedia, entziklopedia askea.\nMaterial polimerikoez mintzatuz, berotzean bigundu eta jariakor bihurtzen dena eta hoztean gogortu eta forma egonkorra hartzen duena (material termoegonkorri kontrajarria). Saretu gabeko kate luzez osaturik daude.\nTermoplastikoa plastiko mota bat da, beroarekin likido bihurtzen dena eta asko hozterakoan gogortu eta bere formara itzultzen dena. Termoplastiko gehienak polimeroak dira eta pisu molekular oso handia dute.\nJokaera hori duten gai naturalak landu gabeko kautxua, eta argizari eta koipe batzuk dira; sintesi bidez gai termoplastiko berri asko egin dira: polibinil kloruroa, nylona, poliestirenoa, polipropilenoa, erretxina akrilikoak, binilikoak eta zelulosikoak, fluorokarburoak eta abar; polimero garaiak dira guztiak.\nAzken aldaketa 28 azaroa 2019(e)an, 18:01(e)tan\nOrriaren azken aldaketa: 28 azaroa 2019, 18:01.


Bost puntu urtea hasteko - Hernani CRE\nBost puntu urtea hasteko\n2022 urtea garaipen eta joko eder bat eginez hasi du Hernani Club Rugby Elkarteak Gamarrara egindako bisitan, 14-38.\nUholdeen eta Landare-Tokiko zelaien egoera dela eta lan planak zaildu diren azken aste hauetan, Hernani Club Rugby Elkarteak garaipen handiarekin itzuli da lehiaketa ofizialaera. Gabonetako atsedenaldiaren ondoren, Vithas Gaztedi RT taldea menderatu zuen Gamarran 14 eta 38ko emaitzarekin. 2. minutuan lortu zuten trikoloreek goizeko lehen estegua eta geroztik aurkaria baina gehiago izan ziren. COVID 19ak sortutako bajak direla eta, jokalari gazteenek aukera izan zuten minutuak pilatzen joateko. Amaieran, bost puntu berri eskuratuta laugarren postuan jarraitzen du HCREak.\nLiga txapelketako bederatzigarren jardunaldia uste baina azkarrago bideratzea lortu zuen Hernanik. Partida hasi eta lehen jokaldian Iker Burugain gazteak lortu zuen eskuin hegaletik alde egin eta entsegua egitea. Minutu gutxira, Oier Garmendia izan zen baloia entsegu lerroan utzi zuena. Hernanik pixkanaka tartea irekitzen joan zen atsedenaldira 7 eta 33ko abantailarekin iristeko.\nBigarren zatian, Patrick Polidori entrenatzaileak aldaketak egin zituen eta minutuak pasa bitartean, partida orekatzen joan zen. Lehen taldearekin debuta egin zuen Joaquin Cherino izan zen bigarren zatian Hernaniren entsegu bakarra lortu zuen gizona. Amaieran, Gaztedik bigarren entsegua egin eta gauzatzea lortu zuen 14 eta 38ko emaitzarekin amaitzeko.\nLandare berriro ere urak hartuta\nHilabete eskas pasa da azten uholdeak amaitu zirela, eta urtarrileko bigarren astelehen honetan berriro ere urak gainezka egin du Landare-Tokiko errugbi zelaietan. Oraingoan eta aurrekoan bezala, bi zelaiak guztiz hartu ditu metro eta erdiko altuerara iritsiz. Aurreko asteazkenean amiatu ziren aurreko uholdeen eraginez errugbi zelaiak errekuperatzeko lanen lehen fasea eta berriro ere zelairik gabe gelditu da Hernani Club Rugby Elkartea.\nPartidako argazki guztiak hurrengo estekean:\n0-5 (Min 2): Iker Burugainen entsegua (Hernani CRE)\n0-12 (Min 12): Oier Garmendiaren entsegua eta Beñat Aricetaren jaurtiketa (Hernani CRE)\n0-19 (Min 14): Ekaitz Arrozpideren entsegua eta Beñat Aricetaren jaurtiketa (Hernani CRE)\n0-26 (Min 22): Mikel Bidegarairen entsegua eta Beñat Aricetaren jaurtiketa (Hernani CRE)\n0-26 (Min 28): Winrey Duwayne Stoffelsen entsegua eta Josu Carrilloren jaurtiketa (Vithas Gaztedi RT)\n7-33 (Min 35): Adrian Sanchezen entsegua eta Beñat Aricetaren jaurtiketa (Hernani CRE)\n7-38 (Min 70): Joaquin Cherinoren entsegua (Hernani CRE)\n← COVID-19 proben emaitzak\nGaraipen argia Donostian →\nAsteburu honetan, Emakumezkoen taldeak eta M14 taldeak Euskal\nKronikarekin hitzarmen berria\n2022-2023 denboraldirako hitzarmena adostu du Hernani Club Rugby


Gobernuak 2009an Martin Azpilicueta saria irabazi zuen liburua argitaratu du, Juan Cruz Allik Nafarroaren eta Estatuaren arteko hitzarmen ekonomikoen gainean idatzitakoa, hain zuzen\nlibro juan cruz alli convenios economicos navarra estado coleccion pro libertate\nGobernuak 2009an Martin Azpilicueta saria irabazi zuen liburua argitaratu du, Juan Cruz Allik Nafarroaren eta Estatuaren arteko hitzarmen ekonomikoen gainean idatzitakoa, hain zuzen asteazkena, 2011.eko urtarrilak 26\nPro Libertate bildumako 22. zenbakidun liburuan azaltzen da foru erkidegoko eredu ekonomikoa 1841etik hona nola bilakatu den\nJuan Cruz Alli, Pro Libertate bildumako liburu berriaren egilea. ( irudia handitu )\nNafarroako Gobernuak, Nafarroako Herri Administrazioaren Institutua medio, Juan Cruz Alli Arangurenen (Iruña, 1942) "Convenios económicos entre Navarra y el Estado. De la soberanía a la autonomía armonizada" liburua argitaratu du. Alli Nafarroako Unibertsitate Publikoko Administrazio Zuzenbideko irakasle titularra da, eta obra horrekin Martin Azpilicueta saria irabazi zuen 2009an.\nLiburua gai juridikoei buruzko Pro Libertate bilduman sartu dute, 22. zenbakiarekin (918 orrialde dauzka); bilduma horretan Alliren beste lan batzuk ere badaude: "Manual de Derecho Urbanístico de Navarra" eta "El Derecho Forestal de Navarra".\nLan horrek Martin Azpilicueta sarien laugarren edizioko lehiaketa irabazi zuen. Sari horiek Nafarroako Gobernuak sortu zituen, Nafarroako herri administrazioaren jarduerari, sektore publikoari eta foru zuzenbide zibilari buruzko azterlanak sustatze aldera.\nAllik, oraingoan, Nafarroako ekonomia gestionatzen ereduaren bilakaera historikoa aztertu du: Antzinako Erregimeneko Ogasunaren krisia gertatu eta 1841eko Lege Itundua abian jarri zutenetik gaur egun arte, hau da, Europar Batasunaren esparruan Luxenburgoko Justizia Epaimahaiak ezarritako jurisprudentziari jarraiki aurrera eramaten ari diren zerga harmonizazio prozesura arte eredu hori nola bilakatu den analizatu du.\nIrakasleak aztertu ditu, halaber, garai liberaleko hitzarmen ekonomikoak (1849 eta 1877), Primo de Riveraren diktaduran indarrean zegoen hitzarmena (1927koa), Bigarren Errepublikakoa, Francoren diktaduran adostutako hitzarmen ekonomikoak (1941 eta 1969) eta demokrazia garaian landutakoak, batik bat 1990eko ituna eta dagozkion erreformak (1193, 1998, 2003 eta 2007).\nLiburuan azaldu ditu azken 170 urteetan zerga arloan izan diren aldaketen alderdi teknikoak eta Estatuarekin adostutako itun ekonomikoen testuinguru historikoa; halaber, garai horretan izandako aldaketa politiko eta sozialak aztertu ditu.\nAllik berak argitu duen moduan, lanaren asmoa zen Nafarroako hitzarmen ekonomikoen bertsioen "benetako irudia" azaltzea eta hitzarmen horien "historia, erakunde, finantza, kultura eta gizarte" arloko testuinguruaren berri ematea; izan ere, bere iritziz, arlo horiek ezinbestekoak dira hitzarmenen "bilakaera eta edukia ulertzeko".\n"Era horretan bakarrik ulertu daiteke hitzarmenen bilakaera eta edukia. Hitzarmenek ahalbidetu dute Nafarroako erreinuaren subiranotasun historikotik autonomia harmonizaturako bidea egitea. Izan ere, ekonomiaren gestioa Estatuarekin bateratu zen aurrena, eta orain Europar Batasunarekin bateratzen ari gara", esan du Allik.\nHala, legelari nafarrak sistemaren bilakaeran ardatz izan diren testu legalak, ekonomia doitzeak eta zerga aldaketak aztertu ditu, eta dagozkien testuinguruak azaldu ditu, hainbat gertakariren bitartez: Gamazada, hau da, foruak indargabetzeko saioaren kontra 1893an herriak emandako erantzuna; Bigarren Errepublikako bost urteetan (1931-1936) gizarte tirabira artean Nafarroak ekonomia bereziari eutsi izana; Espainiako gerra zibilaren ondorengo eskasia eta irudi berrien ezarpena (foru erkidegoak eutsi egin zion bere gestio ereduari); eta demokrazia ezarri ondoren itunak eguneratzeko eta modernizatzeko egin zituzten negoziazioa, besteak beste\nLiburuari Eugenio Simon Acostak, Finantza eta Zerga Zuzenbideko katedradun eta Nafarroako Unibertsitateko irakasleak, egin dio hitzaurrea. Hark nabarmendu du obrak "bibliografia espezifikoaren eskasia" arintzen duela eta balio zientifikoa ematen diela duela 40 urtera arte Nafarroak eta Estatuak zeuzkaten hitzarmen ekonomikoei. Izan ere, gaiari buruzko azterlan asko "azaltzen dituzten gertakarietako protagonistek" egin dituzte eta "bihotzarekin idatzita daude, buruarekin baino gehiago".\nSimon Acostak nabarmendu du Alliren lanak "egitura dokumental trinkoa" duela, eta ikusten dela egileak "Nafarroako historiari, erakunde juridiko, politiko eta administratiboei eta zerga sistemari buruzko jakintza sendoa" daukala, hitzarmenen muina egoki ulertzeko ezinbestekoa den jakintza.\nHitzaurreak dio, alde horretatik, lanak "idatzi apologetikoen aurrean kuantitatiboki gailentzen ari diren lan zientifiko zorrotz, arrazoitu eta arretaz eginikoen multzoa handitu" duela.\nAcostak azpimarratu du, gainera, egileak zehatz-mehatz aztertu duela Nafarroako hitzarmen ekonomikoa, eta "arinkeria soberanistak" alde batera utzita analizatu dituela foru sistemaren eta Euskal Autonomia Erkidegoko hitzarmen ekonomikoaren arteko aldeak. Acostaren iritziz, Nafarroako eredua "zaharragoa da eta oinarri juridiko eta historiko sendoagoa dauka".\nNAPIko zuzendari gerentea, Gregorio Eguilaz, Alliri Martin Azpilicueta Saria eman zion epaimahaiko kide izan zen, eta liburuaren aurkezpenean azaldu du egileak "beste inork bezala ikertu duela hitzarmen ekonomikoa".\nInteresatuek Nafarroako Gobernuko Argitalpen Zerbitzuan eros dezakete liburua, 21 euroan; guztira 800 ale argitaratu dituzte


SOSA-Bizkaia nazioarteko azelerazio Programaren 4. Edizioa – InfoBeaz\nSOSA-Bizkaia nazioarteko azelerazio Programaren 4. Edizioa\nSOSA-Bizkaia programaren deialdi berri bat irekiko dugu. Tel Aviv, munduko ekintzailetza teknologikoko ekosistemarik dinamikoenetako batean sartu nahi baduzu, urriaren 5etik 29ra bitartean aurkez dezakezu zure eskaera.\nPrograma dagoeneko eratuta dauden eta proiektu berritzaile eskalagarria duten startupentzat pentsatuta dago, garapen propioarekin, teknologikoki baliozkotuta dagoen irtenbide batekin eta nazioarteko ikuspegiarekin. Beharrezkoa da, gainera, fakturatzen aritzea edo merkaturatze-fasetik gertu egotea. Eskabideak aurkezteko fasea amaitu ondoren hautespen-prozesuari ekingo zaio.\nAurreikuspenen arabera 2022ko urtarrilaren 17an aukeratutako startupek Tel Avivera bidaiatuko dute. Astebetez SOSAren inkubagailuan egingo dute lan; bertan lantoki bat izango dute –Bizkaia Gunea–, eta lantegi-programa batean eta beste ekitaldi batzuetan parte hartuko dute, ekosistema teknologikoarekin konkatuak ezartzeko eta harreman interesgarriak izateko aukera emango dietenak.\nSOSA berrikuntza irekiko plataforma globala da eta teknologia aurreratuko irtenbideak eta enpresa-hazkuntza eta eraldaketa digitala ekarriko duten eredu berritzaileak identifikatzea eta ezartzea du helburu. 2015ean sortu zen eta egoitzak ditu Tel Aviven, New Yorken eta Londresen. Bere instalazioetatik 17.000 startup baino gehiago igaro dira, korporazio handi eta inbertitzaile globalek osatuta dagoen bere sarean sartu direnak.\nDagoeneko Bizkaiko 25 startupek parte hartu dute Bizkaiko Foru Aldundiak SOSArekin 2018an sinatu zuen lankidetza-hitzarmenaren emaitza den programa horretan. Programaren xedea "nazioarteko nodoekin zubiak eraikitzea eta gure talenturik onena mundura zabaltzea" da.\nBizkaia conectada al mundo, SOSA


Mendizaletasuna eta festa nagusi domekan Kurtzebarri egunean - Aretxabaleta - Goiena.eus\nMendizaletasuna eta festa nagusi domekan Kurtzebarri egunean\nZuriñe Velez de Mendizabal 2013-09-06 11:27\nBerezia da Kurtzebarri aretxabaletarrentzako, eta, urtero-urtero, iraileko bigarren domekan ospatzen da Kurtzebarri eguna. Aurten ere herritar ugarik hartuko dute mendian gorako bidea festarekin bat egiteko.\nEta, urtero bezala, Murrukixo Mendi Elkarteak tontorreraino igotzen direnentzako egitaraua prestatu du. "10:30ean salda beroa hartzeko aukera izango dute bertaratzen direnek eta 11:00etan, berriz, meza izango da. Jarraian, mokadutxo batekin indarberrituko gara: txorizoa eta xanpaina egongo da denontzat!". Hala azaldu du Murrukixoko presidente Iñaki San Migelek.\nAreantzakoak, 25 urte igotzen\nBestalde, Areantzako Agorreko Andramaixek urtero egiten dute bat Kurtzebarri egunarekin, eta, azken 25 urteotan bezalaxe, auzokoek tontorrerako bidea hartuko dute, eta igoera gidatua antolatu dute horretarako: Iturriko erromaran hasi, Intxaurbe, Uretza, Aretxu, Arditurri, Eguatxa, Intsinis, Sanjuan Iturri, Zaraixola eta Kurtzebarriraino. Bidean, gainera, bertako kontuen eta toponimiaren argibideak emango dituztela adierazi dute antolatzaileek.\nEta behin Kurtzebarri gainera iritsita, ohiturari jarraituz, talde argazkia aterako dute. "Aurten 25. urteurrena dela eta, gura duten guztiei egiten diegu dei gurekin argazkia egin dezaten". Hala azaldu du Julen Abasolo auzotarrak.\nIpurdi gainean behera\nEta igo ostean menditik jaisteko ordua iritsita, Areantzakoek modu berezian egiten dute maldan behera. Tarte baten bakarrik bada ere, ipurdi gainean labanderan egiten dituzte hainbat metro, eta aurten auzokoei bakarrik ez, modu bitxi hori probatu gura duten guztiei egin diete dei parte har dezaten.\nMurrukixoko presidenteari parte hartuko ote duen galdetuta, hauxe adierazi du: "Elkarteko batzuk lanean egongo gara eta ezinezkoa izango dugu, baina, hala ere, jendeak parte hartuko duelakoan nago".\nEta Abasolok ere domekan Kurtzebarrira bertaratzen diren guztiak animatu gura ditu, Areantzakoek erronka ipini baitiote euren buruari: "Duela 25 urte igo ginen aurrenekoz auzokook Kurtzebarrira, eta, zerbait berezia egin nahian, erronka hartu dugu gure gain: baietz 100 lagun jaitsi ipur gainean labanderan. Parte hartu gura izanez gero, 12:15ean Zaraixolatik Hirupagoetara bidea egigo dugu, 180 metroan. Praka luzeak ekarri, eta ongi pasa!".\nAspaldiko ohitura jarraituz\nAzken urteetan 10-15 lagunek hartu izan dute parte Kurtzebarri egunean mendian behera. "Jolas antzean edo mendian behera azkarrena izan guran-edo hasi zen ohitura, zehatz ez dakit. Baina gure aurrekoek ere egiten zuten". Abasolok aditzera eman duenez, duela 50-60 urte ere egiten zen; On Simon apaizaren garaian, esaterako, auzoko mutikoak haren sotana gainean jarri eta denak batera jaisten ziren".\n(Oharra: Eguraldi txarra egin ezkero, bertan behera geratuko da ipurdi gainean labanderan jaisteko ekimena)


Soldadurarik gabeko erretenak, ihesak saihesteko | Consumer\nSoldadurarik gabeko erretenak, ihesak saihesteko\nIhes egiteko arriskua gutxitzen dute junturarik ez dutelako, eta 35 metroraino neur dezakete tarte zuzenetan.\nIrudia: Jesse Miksic\nTeilatuan edo eraikin baten fatxadan pilatzen den euri-ura jasotzen dute erretenek, eta lurreraino eramaten dute. Horien bidez, euri-urak berreskuratu egiten dira, eraikinaren egitura kaltetu ez dezaten edo eraikuntzan hezetasun-arazorik sor ez dezaten. Diametroa kalkulatzeko, estalkiaren dimentsioa eta estalkian metatzen den ur kantitatea hartzen dira kontuan, hau da, erretenak hustu behar duen bolumena.\nEgitura jasateko gai den baino ur gehiago kanalizatuz gero, deformaziorik gerta ez dadin saiatu behar da. Horretarako, kanaloiak fatxadara finkatzeko erabiltzen diren kakoak ere erabiltzen dira. Gantxo horiek irmoki eusten diete uraren pisuari aurre egiteko, eta erretena lurreraino iristean errespetatu beharreko inklinazioa ere eragiten dute.\nEuri-urak lurrera bideratzen dituzte, hezetasunak eraikinei kalterik ez egiteko\nBaina, gainera, neurri horiekin, ur-ihes beldurgarriak saihesten dira. Horiek erretenaren edozein puntutan -eguraldiak edo instalazioa hondatzeak zulo txikiak eragin baititzake – edo junturetan edo loturetan gerta daitezke, leku arruntenean. Oro har, egitura 2 eta 3 metro arteko erretenak osatzen dute. Tarte bakoitza hurrenari lotzen zaio soldadura bidez; beraz, eremu horietan handitu egiten da ihes egiteko, hausteko edo deformatzeko arriskua.\nArrisku hori murrizteko, zenbait fabrikatzailek lotunerik gabeko erretenak dituzte, eta horien abantaila nagusia estankotasuna da. Junturarik gabeko gehieneko luzera 25 eta 35 metro bitartekoa da tarte zuzenetan, instalatzailearen arabera. Gainera, kanaloiei zigilatze iragazgaitzeko tratamendua egiten zaie jaiotzetan eta bukaeretan, ibilbideko edozein puntutan ihesak saihesteko.\nEzkutuko finkapenak eta hodi lakatuak\nErretenen tarte laburrenetan, ezkutuko finkatzeak jar daitezke, zorrotenen kanpoko itxura hobetzeko. Biribilak edo angeluzuzenak izan, kanalak fatxadan ezkutatzen diren kakoekin euts daitezke, fatxadari heldu beharrean.\nErretenen kolorea fatxadara edo leihoetara egokitzen da\nKanpoko itxurari ematen zaion garrantziaren ondorioz, fatxadaren edo leihoen kolorera egokitzen diren teilatu-hodi lakatuak ere agertu dira. Horretarako, korrosioa jasaten duen laka erabiltzen da (antioxidatzailea). Kolore-sorta zabala dago. Kanaloi zuri, gris eta beltzez gain, marroi, berde edo arbelean aurki daitezke. Altzairu herdoilgaitza eta aluminioa dira lakatzeko materialik egokienak, baina kobrezko, zinkezko, titaniozko eta pvczko erretenak ere egiten dira.\nErretenen gainean hondakinak, orbelak, hautsa, goroldioa, adarrak, harriak edo hegaztiek eta haizeak ekarritako objektuak botatzen dira. Objektu horien pilaketak ura zorrotenetatik ateratzea oztopatzen duenez, beharrezkoa da erretenak aldian behin edo urtean behin garbitzea.\nErretenen sarreran pilatzen den zikinkeria urtean behin garbitu behar da gutxienez\nErretenen sarreran pilatzen diren hondakinak ezabatu behar dira, batez ere eremu horretan ura bakarrik pasatzen uzten duen koladorerik ez badago. Garrantzitsua da hondakin handienak kentzea, erretenaren barruan trabatuta gera ez daitezen. Horrek zorrotena buxatuko luke.\nerretenak fatxada juntas-eu soldadurak ura


STEE-EILASek argitaratu duen iritzi artikulua krisiaren aitzakiei buruz eta mobilizazioen beharra - STEILAS UNIBERTSITATEASTEILAS UNIBERTSITATEA | UPV/EHUko langileen sindikatua\nSTEE-EILASek argitaratu duen iritzi artikulua krisiaren aitzakiei buruz eta mobilizazioen beharra\nSubmitted by admin on 2012-01-30 – 9:58 AMNo Comment\nBelen Arrondo Aldasoro, Jon Moñux Agote STEE-EILAS sindikatuko kideak\nZertarako manifak eta lanuzteak? Ezer onik aterako al dugu? Horiek eta antzeko galderak entzuten dira noizbehinka, etsipenez beteta. Gobernuak eta patronalak helburu horren bila dabiltza eta zenbait kasutan baita lortu ere. Baina jasotzen ari garen erasoek eta irain onartezinek tamaina bereko erantzuna merezi dute. Barruan daramagun haserrea eta desadostasuna kaleratu beharra dugu. Oinarrizko lan eskubideez ari gara, baita gure duintasunaz ere! Gauza jakina da, krisiaren ondorioz garai txarrak bizi ditugula langileok, gizartearen gehiengoak bezalaxe. Hamarkadetan zehar eta borroka luzeen ondoren lorturiko eskubideak gobernuek di-da batean desagerrarazi nahi dituzte, zor publikoa gutxitzeko eta ekonomia suspertzeko aitzakia merkeak erabiliz. Baina inoiz baino argiago ikusten ari gara hemengo eta hango politika ekonomikoak aurpegirik gabeko merkatuen agindupean daudela eta ez gizartearen gehiengoaren zerbitzuan. Onartezina da, gehienon lan baldintzak eta bizi kalitatea gutxiengo baten aberaste grina mugagabearen menpe egotea. Maltzurkeria handiz, krisiaren errua guztiona dela sinetsarazi nahi digute gobernuek, eta gainera, zorra ordaintzeko denok estutu behar dugula errepikatzen digute lotsarik gabe. Bitartean, benetako errudunak, espekulatzaileak nahiz banketxeak, merkatua- ren mozorro azpian ezkutatzen dizkigute eta diru publikoa ematen diete euren etekinak handitzen jarraitzeko. Aberastasuna egon badago, noski, baina oso gaizki banatuta! Krisiaren aitzakiaz, Gasteiz zein Madrilgo gobernuak lasterketa zoro batean sartu dira, gastu soziala murrizteko. Etengabeko murrizketak pairatzen ari gara lan eskubideetan, baita gizarte eskubideetan ere. Horren lekuko dira ezarri dituzten aurrekontu murriztaileak. Ez dute zerga politika aldatu nahi, ordea, gehien daukatenek gehiago ordain dezaten. Politika neoliberal eta atzerakoi horiek langileon aurka joateaz gain, zerbitzu publiko ahulagoak eta kalitate eskasagokoak dakartzate. Guk adibide argiak ditugu irakaskuntzan. Irakasle zein bestelako langileen eginkizun eta ardurak gehitzen joan dira, ikastetxeetan guztion lan zama areagotu delarik. Giza baliabideak oso urriak dira eta horrek plantilletan, ordezkapenetan, funtzio ezberdinetan… du isla. Lanpostu berriak sortu beharrean murrizten ari dira eta gainera lan gutxiago eskaintzen zaie lanik gabeko ordezkoei. Testuinguru honetan, gure lan baldintzak okertzen daramaten bide luzean, urrats bat gehiago eman dute enplegatu publikoei -funtzionarioak, laboralak, ordezkoak, partzuergokoak, unibertsitatekoak…- ezarri diguten dekretazoarekin. Lehenik, iritzi publikoaren aurrean susmagarritzat jo gaituzte -absentismo «jasangaitza», alferkeria…- eta ondoren neurri zorrotzak ezarri dizkigute gizartearen aurrean zorraren errudun gisa gu agertzeko. Azkenean, krisiaren eragileak funtzionarioak omen! Hau komeria, zerbitzu publikoetako langileak krisiaren errudun! Jaurlaritzak Arlo Publikoko langileoi ordainarazi nahi digu bere politika ekonomikoaren porrota, bere ezgaitasuna irtenbide sozialak bultzatzeko, bere borondate eza fiskalitate progresiboa ezartzeko eta langileon interesen alde jokatzeko. Gaixotasun bajak «zigortu», soldatak berriro izoztu (%9ko galera 2009tik), erretiro diru-sariak kendu, errelebo kontratua desagerrarazi… atal guztietan erasotzen ari dira, neurririk gabe, ez dute mugarik. Lan eskubideetan inboluzioa ezarri nahi dute, baina ezin dugu onartu, ez dugu etsiko! Tamalez, komenigarria da azpimarratzea neurri hauek edo antzekoak ez zaizkiela ezarriko soilik Jaurlaritzaren menpeko langileei. Ikusitakoak ikusita, aurreko murrizketekin gertatukoak jakinik, inork ez dezala pentsa itunpeko ikastetxeetan eraginik izango ez dutenik. Arlo horretako patronalek funts publikoen finantzaketa jasotzen dute eta ondo erakutsi digute zein aitzakia gutxi behar duten euren langileei Administrazio Publikoko murrizketa berberak ezartzeko. Beraz, oraindik itxura legala eman bitartean, hortxe daude aurrekariak eta mehatxuak. Eraso hauen aurrean, langileon alde eta zerbitzu publikoen defentsa sutsuan jarraituko dugu eta zehazkiago irakaskuntza publikoa hezkuntza sistemaren ardatza izateko aldarrikapena errepikatuko dugu, hezkuntza oinarrizko eskubidetzat jotzen dugulako. Baina Mendia, Celaa, Lopez eta abarri argi utzi nahi diegu ezinezkoa dela zerbitzu publiko sendoak eta kalitatezkoak izatea bertako langileei lan baldintza kaxkarrak ezarrita. Biak ala biak txanpon beraren bi aldeak baino ez dira.\nPara ver el artículo en el periódico: http://bit.ly/AzpnFV


CIES datuak | 512.000 entzule EiTBko irratientzat, CIESen arabera\n512.000 entzule EiTBko irratientzat, CIESen arabera\nPublikatuta: 2015/05/21 11:24 (UTC+2) Azken eguneratzea: 2015/05/21 11:32 (UTC+2)\nRadio Euskadik gora egin du 179.000 entzule eskuratuz eta Euskadi Irratiak 149.000 entzule lortu ditu, inoizko emaitzarik onena.\nEiTB komunikazio taldeko irratiekin 512.000 lagunek egiten dute bat astegunetan Euskal Autonomia Erkidegoan eta Nafarroan, CIESek ostegun honetan, maiatzaren 21ean, argitaratu dituen emaitzen arabera.\nEiTBko irratiek, CIESen azken neurketarekin alderatuta, 39.000 entzule irabazi dituzte.\nRadio Euskadirekin 179.000 entzulek egiten dute bat, emaitza hauen arabera. Datu hauekin, Radio Euskadik iazko CIESen azken neurketan baino 4.000 entzule gehiago ditu. Euskadi Irratiak, berriz, 149.000 entzule ditu. Hauxe da Euskadi Irratiak inoiz eskuratu duen entzule konpururik onena. Gazteak 119.000ko entzulegoa lortu du, eta EiTB Musikak 32.000, gorunzko joera erakutsiz. Modu honetan, euskarazko irratiek 300.000 entzule dituzte orotara.\nHorrez gain, Radio Vitoria 33.000 lagunek entzuten dute eta astegunetan Arabako irratirik entzunena da.\n1.082.000 ikusle eta entzule EiTBrentzat Telebistari dagokionez, 612.000 ikus-entzule ditu ETBk, CIESek argitaratutakoaren arabera. Hartara, astelehenetik igandera EiTB taldeak 1.082.000 ikus-entzule ditu, irratia eta telebista batuta.


Ana Leunda izango da Irurako alkatetzarako EAJko hautagaia\nAzken lau urte hauetan elkarlanean egindako lanarekin harro agertu da, EAJk hitza bete duela baina oraindik egiteko asko dagoela adierazi du.\nIrurako EAJk egun alkate den Ana Leunda aukeratu bu berriro maiatzeko hauteskundeetan alkategai izateko. Azken lau urtean “Iruran aldaketa nabarmena” egon dela azaldu du Leundak: “emandako hitza bete dugu eta herritar guztien alde egin dugu lan”.\nGaur Iruran egin den aurkezpenean, Leundarekin batera izan da Gipuzko Buru Batzarreko presidentea, Joseba Egibar, eta lan-taldeak hartutako konpromisoa eskertzeaz gain, “Irurak behar zuen aldaketa gauzatu dela” azpimarratu du. Azken hamarkadetan EAJk “ikuspegi politiko, demokratiko eta etiko batetik ziurtatu du modu egokienean gure herriaren etorkizuna” gehitu du Egibarrek, “Nazioa behetik gora eraikitzen delako, herrietatik hasita”.\nDuela lau urte bezala, “ilusio handiarekin, gogotsu eta lanerako prest” agertu da Leunda, eta alkate izatearen esperientzia bere gain duela, “iruratar ororen ongizatea bermatzen jarraitzea” helburu izango duela azpimarratu du. Alderdiak eta alderdikideek bere gain berriro jarritako konfiantza eskertu du eta ardura hau hartzea “ohore bat” dela azaldu du.\nHiru ardatzetan oinarritutako gestioa eraman du aurrera Irurako udalak azken lau urtean, “hemendik aurrera indartzen eta garatzen jarraituko” dituzten alorrak: ekonomiaren indarberritzea, gizarte politiketan sakontzea eta hirigintzan proiektu zehatzak aurrera eramatea. Irurako ekonomiaren indarberritzeari dagokionean, merkataritza proiektu berriak sustatzeaz gain, herriko enpresekin harremanak berreskuratu dituzte; gizarte politiken arloan, adin guztietako iruratarrentzat ekintzak ugaritu dituzte; eta hirigintzari dagokionean, “begi bistako hobekuntzak” gauzatu dituzte Iruran: espaloietan, aparkalekuetan, hilerrian, haureskola berrian, etab.\n“Egindako lanarekin harro gaude, azken lau urte hauek oparoak izan dira, baina egiteko asko dago oraindik”, azaldu du Ana Leundak. “Datozen lau urteetan orain arte egindakoan sakonduko dugu eta Irurako etorkizuneko erronkei erantzungo dieten proiektuak jarritko ditugu martxan”. EAJko lan-taldeak helburu berdinarekin egingo du aurrera: “Iruratar guztion ongizatearen alde. Berdintasuna, zahartzaro osasuntsua, kalitatezko enplegua, merkataritza, ingurumena, euskara, kultura, kirola… dira etorkizunean ere, elkarrekin eta elkarlanean, Irura indartsuago baten alde landuko ditugun gaiak”.


Emozio-gosea: janariaren bidez arazoetatik ihes egitea | Consumer\nEmozio-gosea: janariaren bidez arazoetatik ihes egitea\nKonfinamenduak gure gogo-aldartea probatzen du, eta janez kontrolatu nahi izateko arriskua dago: kontsumo-datuek iradokitzen dute kontsolamendu bila gabiltzala janari osasungaitzean.\nEgilea: Egilea Mario Suárez\narabera: Igandea, 2020ko apirilaren 12a\nIrudia: Richard Reid\nMartxoan, kontsumo handiko produktuen on line salmentak % 48 igo ziren. Erosketa horietako asko “apeta” jakiak izan ziren (zizka-mizkak, opilak edo gozokiak), antsietatea, asperdura edo konfinamenduaren larritasuna baretzeko. Medikuntzan horri emozio-gosea esaten zaio: entretenitzeko edo janariaren bidez arazoak ukatzeko modua. Kontuz! Portaera horrek gaixotasunak eragin ditzake epe ertainean, eta, ondorioz, sartu baino okerrago atera gaitezke etxetik. Nutrizionista baten laguntzarekin, egoera horiek nola ezagutu kontatuko dizugu, eta koarentenan elikadura txarra saihesteko zenbait gako emango dizkizugu.\nKonfinamendu sozialaren bigarren astean —martxoaren 23tik 29ra—, Espainian indulgentzia-produktuak, hots, txokolateak, patata frijituak edo gailetak, % 20 hazi ziren; gosaria eta merienda % 21, eta gozogintza etxean % 57. Nielsen aholkularitza-enpresak berriki azaldu dituen datu horiek 80ko hamarkadan sortu zen termino mediko baten erradiografia zehatza dira: gose emozionala.\nJanaria arreta galarazteko edo arazoak ukatzeko nola erabiltzen den azaltzeko, jokabide horrek gerora sor ditzake gehiegizko pisuarekin edo elikadura-nahasteekin lotutako patologiak. “Emozio-gosea sentsazioekin eta gogo-aldarteekin lotutako gosea da, batzuetan negatiboak, hala nola tristura, nekea, amorrua edo asperdura, baina baita emozio positiboekin ere. Kezka-une horiek, eta gu itxita sentitzeak, aukeratzeko askatasunik ez izateak, sosegu bila garamatza eskura dugun horretan: janarian”, dio Rosa Bayerri nutrizionistak.\nJanaria kontsolamendua eta, are, plazera aurkitzeko baliabidea izan da beti, lan-jardunaldi baten, eztabaida baten, egun on edo txar baten ondoren… Baina arazoa konfinatuta egotera iristen da: dena areagotzen da eta, gainera, produktu osasungaitz gehiago kontsumitzeko arriskua dago. “Gose emozional horren pean bazkaltzen dugunean, ez ditugu gure gorputzaren behar energetikoak ase nahi; gure behar emozionalak ase nahi ditugu, bai eta produktu ultraprozesatuak, opilak, snack-ak, alkohola eta abar ere. horretarako pentsatuta eta diseinatuta daude. Azukre, koipe edo gatz askoko elikagaiak dira, edo, okerrenean, horien konbinazioa”, azaldu du Bayerrik.\nIkasi prozesatutako elikagai osasungarriak ezagutzen\nGehiegi kontsumitutako koipeek eta azukreek dopamina, serotonina edo adrenalina gogo-aldartean parte hartzen duten neurotransmisoreak askatzea areagotzen dute, gosearen eta loaren zikloak erregulatzen baitituzte. Beraz, horrelako produktuak hartzean, zuzenean aktibatzen da plazer-sentsazioa. Adibidez, konfinamenduan garagardo gehiago edaten da. Kantarren txosten baten arabera, hamar espainiarretik zortzik garagardoaren kontsumoa aperitiboarekin edo janariarekin lotzen dute, eta zazpik udarekin eta paellarekin. Hau da, garagardoa edateak plazera sentitu eta aske ginen une horietara eramaten gaitu. “Ikaskuntza txarra da elikagai horiek kontsumitzea eta haien gogobetetzea”, erantsi du nutrizionistak.\nKonfinamenduan elikadura txarra nola saihestu\nEmozio-gose horretatik ihes egiteko, ondo elikatzeko eta konfinamenduan osasun-egoera ezin hobea izateko, eta, are garrantzitsuagoa dena, baita entzierroaren ondoren ere, errutinak eta jarraibideak ezarri behar dira. “Jaki osasungarriak kontsumitzen ikastera iritsi behar da, besteentzat janaria prestatzen ikastera, baina baita guretzat ere, janari-ordutegi erregularrak izatera, gosea fisikoa eta emozio-gosea bereiztera… Hori dela eta, modu naturalean aukeratuko ditugu elikagaiak eta ez kalitate gutxiko janariak”, esan du Rosa Bayerrik, aholku hauek ematen baititu:\nEgin erosketa on bat elikagai osasuntsuekin eta ultra-prozesaturik gabe.\nEgin ariketa fisikoa onura psikologikoa ere lortzeko; jateko ez den beste jarduera baten bidez sentitu behar da plazera.\nBehar adina ordu lo egin. Gutxiago lo eginez gero, suminkortasuna eta nekea sortzen dira, eta horrek elikagai kalorikoak jatera eramango gaitu.\nEdan ura. Ohitura hori etxeetan ere izan behar da, ez bulegoko mahaian bakarrik.\nHartu zure eguna. Ezin baduzu lanik egin, aukeratu beti egin nahi izan dituzun beste jarduera batzuk.\nBila itzazu produktu osasungarri, ikusgarri eta atseginekin egindako errezetak. Orain duzu horretarako denbora.\nSaihestu gaininformazioa, pentsaera positibora iritsiko zara.\nEgoera gainditzen baduzu, ez elikadura-kontuengatik bakarrik, eskatu laguntza profesional bati.\nHorrelakoak izan ziren gure erosketak koarentenako bigarren astean\nNielsen aholkularitza-enpresaren datuen arabera, horrela igo da online kontsumoa martxoaren 23tik 29ra bitarteko astean aurreko astean baino:\nProduktu freskoak: +% 21,7.\nOntziratutako elikadura: +% 14,3\nIndulgentzia-produktuak (gozokiak, zizka-mizkak eta galletak): +% 20\nGosaria eta askaria: +% 21\nGozogintzako produktuak: +% 57\nZelulosak eta erabili eta botatzekoak: +% 14\nOsasunerako artikuluak: +% 111\nestres jangura koronabirus\nEspainiako eskola-menurik merkeenak eta garestienak\nHorixe jakin behar duzu izozkirik osasungarrienak aukeratzeko.


Maravillas gaztetxeko kideak kanporatzeko "beste ahalegin bat" salatu dute | Gizartea | Berria\nMaravillas gaztetxea, artxiboko argazki batean. / Iñigo Uriz/Foku\n"Kanporatze biguna" egin nahi izatea egotzi diete Maravillas gaztetxeko kideek Uxue Barkosen exekutiboari. Sare sozialetan zabaldu dutenez, joan den urtarrilaren 2an epaitegiaren ohar bat jaso zuten jakinaraziz Nafarroako Gobernuak baimena eskatu zuela foruzaingoa eta teknikari talde bat eraikinean sar zitezen, gazteek "eragindako kalteak" aztertzeko.\nMaravillaseko kideek azaldu dutenez, salaketa anonimo batean oinarritu du exekutiboak eskaera. Haren arabera, gaztetxean "hotsak" entzun dira azken egunetan, "lanean ariko balira bezala". Baina eurek gezurtatu dute eraikinaren azpiegituretan inolako aldaketarik egin izana, eta kalterik bada hogei urtez hutsik egon izanaren ondorio izan dela nabarmendu dute. "Sartu ginen unetik garbiketa lanak egin ditugu eta eremuak atondu ditugu. Zegoena baino askoz hobeto dago orain", adierazi dute.\nBide batez, gogorarazi dute joan den abuztuaren 17an eraikina hustu zutenean, hainbat teknikari sartu zirela jauregiaren egoera aztertzeko eta jasotako informazioarekin txostena aurkeztu ziotela exekutiboari: "Ez dugu ulertzen zergatik duten orain eraikinean berriz sartzeko halako presa".\n"Gaztetxearen hasieratik bertatik prest egon gara Gobernuarekin hitz egiteko, eta behin baino gehiago proposatu diegu bidal zitzatela teknikari edo arkitektuak egoera ikusi eta egindako hobekuntzak aztertzeko. Baina gonbidapenak ukatzeaz gain, orain indarrez sartu nahi dute foruzaingoaren laguntzarekin", salatu dute gaztetxeko kideek.\nGobernuaren eskaera "aitzakia" dela salatu dute, argudio teknikoak aurkeztuta "gaztetxea itxi eta haiek kanporatzeko helburuarekin" egindakoa. Hala, ohartarazi dute "errepresioari aurre" egingo diotela, "datorren lekutik datorrela ere".


Juana Garmendia Arrieta\n(Blas Garmendiaren alarguna)\nASTELEHENEAN HIL ZEN 90 URTE ZITUELA, ELIZAKOAK ETA AITA SANTUAREN BEDEINKAPENA HARTU ONDOREN\nHaren animaren zuzendaria: Iñaki Aranzadi; haren laguna: Victorino De Miguel; anai-arrebak: Pantxika (†) eta Joxe (†), Xerapi (†), Anttoni (Jeronimoren alarguna), Agapita (†), Joaquina (†) eta Anastasio (†), Pedro (†), Joxe (†), Felipe (†), Angela eta Xanti; gainerako ezkon anai-arrebak, ilobak, lehengusuak eta gainerako ahaideek.\nHaren animaren alde otoitz bat eskatzen dizuete eta arren etor zaiteztela ASTEARTEAN, arratsaldeko ZAZPIRETAN, Urnietako MIKEL GOIAINGERUAREN parroki elizan egingo den hiletara. Aldez aurretik, mila esker.\nUrnieta, 02 Julio 2012\nOharra: Gorpua HERNANIKO ORBEGOZO FUNERARIA TANATORIOAN asteartean goizeko 11ak arte egongo da.


Celsa Atlantic enpresak bi lantoki ditu Araban; Gasteizen eta Urbinan, eta guztira, 117 behargin dira. Enpresak aurki 11 langile kaleratzeko eta beste 11 lekualdatzeko asmoa du, eta langile batzordearen arabera, ez du erregulazio txostenik (Enplegu-Erregulazio Espedientea) aurkeztu beharko horretarako, "langileen %10 baino gutxiago bidaliko dutelako kalera". Banan-banan kanporatuko dituzte, modu indibidualean.\nBeste kaleratze bat hilabete hasieran\nHilabete honen hasieran, gaixorik zegoen behargin bat kaleratu zuen Celsak Araban. Lan Estatutuaren 52. artikulua ezarri zuen zuzendaritzak; hala, "asistentzia falta" egotzi zioten langileari, eta kalera bidali zuten argudio horri helduta. Langileek jakinarazi zuten ohikoak direla gaixotasunak euren ogibidean, baita horren ondorioz hartu beharreko eritasun bajak ere.\nLan Estatutuko 52. artikuluaren arabera, lanera ez joatea arrazoi nahikoa da langileak kaleratzeko, arrazoitutako bajak baldin badira ere; tartean, eritasunengatikoak.\nLaminaciones Arregui zen Arabako bi lantegien jabea, baina 2008. urtean hartu zuen bertako agintaritza Celsak. Berria-k jakinarazi duenez, 2012. urtean, enpresak jakinarazi zuen Arabako 91 langile botako zituela, baita soldatak %30 jaitsi ere. Ondorioz, mobilizazio gogorrak egin zituzten beharginek, greba mugagabea barne. Enpresako zuzendaritzak, baina, atzera egin beharrean, ia 200 kaleratzeren iragarpena egin zuen. Auzitara jo zuten langileek, eta 2016. urtean, kaleratuei eman zien arrazoi Espainiako Auzitegi Gorenak.\nBeharginen ustez, orain gauzatzear diren kanporaketak 2016. urtera arte egindako mobilizazioak "zigortzeko" modua dira. "Heriotza geldo baten bidez saihestu nahi dituzte orduko epaiak eta lortu nahi dute orduan lortu ez zutena", diote langileek, Berria-k jaso duenez.\nZuzendaritzak Enplegu-Erregulazio Espedientea jarri zuen martxan 2018. urtean, eta hainbat kanporaketa izango zirela adierazi zuen.


Mugikor FAQ - izarkom\nMugikor zerbitzuari buruzko galderak\nZERBITZUAK ESKATU AURRETIK KONTUTAN IZAN BEHARREKOAK:\n10 €-ko alta kostua zertarako da?\nIzarkomen eskaintzen ditugun zerbitzuetan ez dugu iraunkortasun edo permanentziarik eskatzen. Mugikor linea bati alta emateko baina zenbait gastu egoten dira eta horiei aurre egiteko erabiltzen ditugu 10 €-ak, hala nola SIM txartelaren bidalketa eta txartela bera, administrazio gastuak…\nZein da mugikor zerbitzua eskuratzeko prozesua?\nLehenik eta behin bazkide egin beharra dago HEMEN\nZerbitzu eskaerarako galdetegia bete beharra dago ondoren. Horretarako HEMEN klik egin dezakezu.\nSIM txartela bidaliko dugu – Bidalketak astelehenetan egiten ditugu eta segurtasunagatik desaktibaturik iritsiko da txartela. Linea berria aktibatu zein eramangarritasuna eskatzeko gurekin harremanetan jarri beharko duzue.\nAktibazioa da azken pausoa:\nLinea berriaren aktibazioa\nEgunean bertan izan ohi da. Aktibatu arte ez dugu egokituriko zenbakia jakingo. Aktibatuta egon bezain laster zurekin harremanetan jarriko gara.\nEskatzen dugunetik gauzatzen den arte bi lanegun behar izaten dira eta azken unerarte egungo konpainiarekin izango duzu zerbitzua.\nGuk jakinaraziko dizugu zein egunetan eta nola egin beharko duzun SIM txartel aldaketa.\nEgungo titularraren datuak fakturan agertzen diren bezala guri helaraztea oso garrantzitsua da, daturen bat oker balego atzera botako baitigute eskaera. Datu horiek ezagutzeko begira ezazu egungo fakturan.\nZein sare erabiltzen dugu telefonia mugikorrerako?\nIzarkomek hegoaldeko 4 herrialdeetan Yoigo eta Orange sareak erabiltzen du telefonia mugikor zerbitzua eskaintzeko. Estatu Espainiarreko legediaren arabera, telefonia mugikorrerako frekuentzia eskaintzeko azpiegiturak 4 operadoreren esku daude eta Movistar, Vodafone, Orange eta Yoigo dira horiek. Zerbitzua eskaini nahiko lukeen beste edozein operadore, mugikorrerako operadore birtual moduan egitera behartuta dago, hau da, 4 operadore horietako baten azpiegitura erabilita eskaintzera zerbitzua.\nIparraldean zerbitzua eskaini ahal izateko 3 lurraldetako legedia aztertu eta zerbitzua emango digun hornitzaile baten bila gabiltza.\nZeintzuk dira oinarrizko prezioak?\nKontrataturiko tarifako minutuak edo datuak gainditzerakoan ondorengo prezioak ezarriko dira:\nDeiaren ezartea – 0,1815 €\nDeiaren lehen 5 minutuak – 0€\n6. minututik aurrera – 0,0363 € / minutuko.\nSMSak – 0,0968 €\nNazioarteko SMSak – 0,3025 €\nDatuak – 0.036 €/ Mb\nDaturik gabeko edota zero minutuko tarifa:\nDaturik gabeko tarifa kontatatzeak ez du esan nahi daturik erabiltzeko aukerarik ez dagoenik, hau da, dei minuturik kontratatu ez arren deiak egiteko modua dagoen bezala, daturik kontratatu ez arren, datuak erabiltzeko aukera dago. Datu horiek, erabili ahala ordaintzen dira (0,036€ kontsumitutako Mb. bakoitzarengatik), eta garesti atera daiteke.\nNahi gabe deiak egitea ez da erraza izaten, eta ahots deien kontrola norberak oso erraz kontrolatu dezake, baina datuen kasuan ez da horrela izaten. Nahikoa da wassap zerbitzua aktibatuta izan eta lagunen batek bideo bat guri bidali eta guk datu bidez deskargatzea hilean amaierako faktura asko igotzeko.\nHau dela eta, guk 3 aukera jartzen ditugu mahai gainean:\nTelefonoa normal erabili, datu kontsumoan ahalik eta arreta gehien jarrita, eta hilabete amaieran, egindako kontsumoari aurre egin; datorrena datorrela.\nNorberak aukeratu dezake telefonoan zein aplikaziori eman datu bidezko sarrera eta zeini debekatu. Norberak, bere telefonotik datuak desgaitu eta datu kontsumorik egiten ez duela ziurtatu. Aukera honek, norberaren esku uzten du kasu puntualetan datuak aktibatu eta erabili ahal izatea, hilaren amaieran egindako kontsumoari aurre eginez, noski.\nGuk, hemendik datuak desgaitu eta inolako datu kontsumorik egingo ez dela ziurtatu. Hau da ezustekorik ez izateko modurik seguruena. Noski, 3 aukerek, wifi konexioa dagoen tokietan, doako internet konexioa erabiltzea baimentzen dute. Datu Mugikorren desgaitzeak ez dio wifi bidezko konexiori eragiten.\nMinutu eta daturik gabeko tarifa egokia izan daiteke telefono mugikorra lokalizatuta egoteko bakarrik edo dei oso gutxi egiteko erabiltzen duen jendearentzat (hilean iraupen gutxiko 6 dei baino gehiago eginez gero, ez da interesgarria suertatzen), baita telefono zenbakia galdu nahi ez baina tarte batez erabili gabe izango duen jendearentzat.\nMugikor linea aktibatu berri dut baina ezin dut datu bidez internetera konektatu!\nLasai, HEMEN klik egin eta bertan agertzen diren pausoak jarraitu itzazu.\nNola alda dezaket tarifa?\nGure tarifa guztiak HEMEN dituzu ikusgarri.\nTarifa aldaketa egitekotan ondorengo informazioa kontutan izan beharko duzu:\nTarifa aldaketak hilabeteko edozein egunetan egin daitezke.\nHilabete bakoitzean tarifa aldaketa bakarra egin daiteke (hau da, maiatzean aldaketa bat eginez gero, ekainerarte ezingo da beste aldaketarik eskatu)\nTarifak berdin jarraituko du hilabetero, beste tarifa batera aldatzea erabakitzen duzun arte, horretarako gurekin harremanetan jarri behar duzularik.\nNoizean behin, gure tarifak aldatu egiten ditugu. Aukera berriak izaten dira, eta zerbitzuak merketzeko modua izaten dugu. Berez, guk ez diogu eskatu ez duen inorri zerbitzua edo tarifa aldatuko (ez garestitu, baina ez eta merketu ere) eta ez gara zuen postontziak gure eskaintza berriekin betetzen ibiliko. Prezio berri bat ikusi eta prezio horretara egokitu nahi izanez gero, aldaketa eskatu, eta bideratuko dugu.\nTarifa aldaketa eskatzeko idatzi zein lineatarako egin nahi duzun, zein tarifara aldatu nahi duzun eta zein egunetatik aurrera nahi duzun gauzatzea.\nBeste linea bat kontratatu nahi dut.\nMugikor zein internet zerbitzua eskatzeko HEMEN klik egin eta bertan eskatutako dautei erantzun beharko diezu, mesedez.\nHilabete honetako datuak agortu ditut. Zer egin dezaket?\nHiru aukera dituzu, bonu gehigarriak kontratatzea, tarifaz aldatzea edo hurrengo hileko lehen egunerarte daturik gabe mantentzea.\nKontratatutako datu kopurua gainditzean, nabigazio abiadura 128 Kbs.era jaitsiko da, beste Gb. 1 erabili arte. Behin abiadura baxuko datuak amaituta, datu konexioa moztu egiten da hurrengo hilabeteko lehen egunerarte.\nZer dira BONU GEHIGARRIAK?\nKontrataturiko datuak agortzean aktibatu daitezken bonoak dira hauek, aktibaturiko hilabeterako soilik balioko dute.\nEz dago mugarik hilean kontratatu daitezkeen bonuentzako eta egunean bertan aktibatu daitezke.\n500 Mb.ko bonu gehigarria 2,00€\n1Gb.eko bonu gehigarria 3,00€\n3Gb.eko bonu gehigarria 5,00€\n5Gb.eko bonu gehigarria 6,00€\nZer dira BONU PARTEKATUAK?\nBazkide baten izenean dauden lineen artean partekatzeko pentsaturiko tarifak dira hauek.\nLinea bat, bi edo gehienez hiru linea sar daitezke bonu bakoitzean (prezioa ez da aldatuko linea bat, bi edo hiru lotu arren) eta bonuko datuak izango dira konpartitzen direnak.\nLinea bakoitzaren datuen erabilera bonuaren 100%, 75%, 50%, 25% edo 10%-era mugatzeko aukera dago. Ez dute zertan linea guztiek muga berdina izan behar edota guztion mugen batuketak % 100 eman behar, nahi bezala konbinatu daitezke (beti ere portzentaiak aipaturikoak direlarik). Jarritako mugak linea horrek gehienez zenbat datu erabil ditzaken besterik ez du zehazten. Hau da:\nLinearen batek datuen % 100-eko muga badu bonuaren datuen 100 % erabili ahal izango du. Linea batek baino gehiagok muga hau badute, linea horien artean bonuko datu kopuru osoa agortu arte bakoitzak nahi adina kontsumitu ahal izango du, eta bonuko datuak agortzerakoan haien datu kopurua agortu izango balitz bezala etengo zaie interneterako sarrera (abiadura 128Kbs.ra jaitsiaz).\nLinearen batek %75, %50, %25 edota %10-eko muga izango balu, linea horrek bonuko datuen ehuneko hori soilik erabili ahal izango du, eta portzentai hori agortzerakoan haren datu kopurua agortu izango balitz bezala etengo zaio interneterako sarrera (abiadura 128Kbs.ra jaitsiaz).\nHauek dira une honetan eskaintzen ditugun bonu partekatuak:\n24 Gb. eta DEI MUGAGABEAK 19,90 €/hil. (BEZ barne)\n36 Gb. eta DEI MUGAGABEAK 24,90 €/hil. (BEZ barne)\n48 Gb. eta DEI MUGAGABEAK 29,90 €/hil. (BEZ barne)\n60 Gb. eta DEI MUGAGABEAK 34,90 €/hil. (BEZ barne)\n80 Gb. eta DEI MUGAGABEAK 44,90 €/hil. (BEZ barne)\nGure tarifa guztiak ikusteko HEMEN klik egin.\nErantzungailua gaitu / desgaitu nahi dut. Nola egin dezaket?\nTelefonia mugikorreko erantzungailuaren zerbitzua desgaitu edo gaitzeko honako hurrenkera hauek idatzi zure mugikorrean:\nDESGAITZEKO: *67*556# eta deitzeko botoia sakatu\nGAITZEKO: *67*242# eta deitzeko botoia sakatu\nTelefonoa itzalita edo estaldurarik gabe dagoenean erantzungailaua:\nDESGAITZEKO: *62*556#eta deitzeko botoia sakatu\nGAITZEKO: *62*242# eta deitzeko botoia sakatu\nDESGAITZEKO: *61*556#eta deitzeko botoia sakatu\nGAITZEKO: *61*242# eta deitzeko botoia sakatu\n*Erantzungailua guztiz desgaitzeko 3 hurrenkerak idatzi behar dira.\nErantzungailuak salto egin aurretik, deiaren denbora luzatzeko, markatu *61*633**30# eta deitzeko botoia. Horrela telefonoa 30 segunduz egongo da jotzen erantzungailuak salto egin aurretik. Azken 30 horren ordez, beste zenbaki bat jarrita telefonoak jotzea nahi duen denbora tartea erabaki dezakezu segundotan (30 seg. da gehienezko tartea).\n242 zenbakira hots eginez, erantzungailuko mezuak entzun, eta aukera ezberdinak kudeatu daitezke. (Espainiar estatutik at egonik +34 656 242 242 telefonora hots egin behar da erantzungailuko mezuak aditzeko).\nSIM txartelaren PIN zenbakia aldatu nahi dut\nKontutan izan zure telefonoak 2 PIN zenbaki izan ditzakeela:\nLehena, SIM txartelaren PIN zenbakia da. Zure linea aktibatzeko beharrezkoa den PIN zenbakia. PIN zenbaki hau sartu gabe, zure telefonoak dituen funtzio asko erabili daitezke (wifi bidezko interneta, argazki kamerakezarpenak…)\nBigarrena, telefonoaren PIN zenbakia da. Telefonoak, aparailuak berak izan dezakeen PIN zenbakia da. Azken urtetan, PIN zenbaki baten ordez (edo PIN zenbakiaz gain), aurpegiaren bidez, marraztutako patroia edo hatz marka bidez ere desblokeatu daiteke aparailua. Aparailua desblokeatu ezean, ezer ezingo duzu erabili.\nGuk lehenengo PIN zebakia bakarrik kudeatzen dugu. SIM txartelaren PIN zenbakia 3 bider gaizki sartuz gero, PUK zenbakia sartu behar dugu telefonoa desblokeatzeko.\nPUK zenbakia 10 bider gaziki sartuz gero, linea betirako blokeatuko da. Ezin izango da berreskuatu.\nSIM txartelaren PIN zenbakia aldatzeko:\n**04*PIN zaharra*PIN berria*PIN berria# eta deitzeko botoia sakatu.\nSIM txartelaren PIN zenbakia eta PUK zenbakia, SIM txartelean daude idatzita. Guk, gure datu basean ere baditugu.\nZuk, noizbait SIM txartelaren PIN zenbakia aldatzen baduzu, guk jada ezin dugu jakin zein den. PUK zenbakia bai, hau ezin duzu aldatu, eta beti izango da gure datu basean; beraz, gogoratu, PUK zenbakia gaizki sartzen baduzu, lauzpabost saiakera egin ondoren, ez baduzu asmatzen, arreta zerbitzura deitu, guk emango baitizugu PUK zuzena.\nDei galduen abisuak konfiguratu nahi ditut.\nGaldutako dei bat izan duzula abisatuko dizun SMS bat jaso nahi baduzu, honako hurrenkera hauek markatu behar dituzu mugikorrean:\n*67*556# eta deitzeko botoia\nDei batekin zabiltzan bitartean beste dei bat sartzen denean (komunikatzen eman beharrean) izandako dei baten berri emateko.\n*62*556# eta deitzeko botoia\nTelefonoa itzalita edo estaldurarik gabe dagoenean jasotako dei baten berri emateko.\n*61*556# eta deitzeko botoia\nDeiari erantzuten ez eta deitzaileak eskegi duela abisatzeko.\nGaldutako deien abisuak aktibatuz gero, automatikoki Ahots Postontzia desgaituko da.\nZer da Roaming zerbitzua?\nEuropar Batasunean zaudenean, zure jatorrizko gunean bazina bezala erabili dezakezu telefonoa (estatu espainiarrean bazina bezala):\nDatu mugikorrak erabili ditzazkezu, zuk kontratatutako zerbitzuan duzun kopurua agortu arte.\nDeiak, estatu espainiarreko telefono batera egiten badituzu (berdin dio mugikorra izan eta linea hori alemanian badago), zuk kontratatutako zerbitzuaren arabera izango da kostua. Hau da, kontratatutako minutu kopurua agortu arte doan, eta hortik aurrera oinarrizko prezioan (0,18€ deiaren ezartzea, doan lehen 5 minutuak eta 0,036€ minutuko gainontzekoak).\nEuropar batasuneko telefono batetara deituko bazenu (espainiar estatukoa ez dena), nazioarteko dei bezala kobratuko da, zu ere estatu horretan izan arren.\nIzarkom mugikorra Espainiako estatutik kanpo erabiltzerakoan izango dituen prezioei buruzko informazio zehatzagoa nahi baduzu HEMEN klik egin ezazu.\nZe kostu dute estatu espainiarretik kanporako deiek?\nHerrialde bakoitzerako kostuaren inguruko informazio zehatzagoa izateko HEMEN klik egin ezazu.\nBeste herrialdeetara dei ugari egin beharra izaten baduzu, bonu hauetakoren bat interesgarria izan daiteke agian.\nBeste herrialdeetara deitzeko bonuak hauek dira:\n100 min – 5€ hilen\n300 min – 12€/hilean\n600 min – 21€/hilean\nDei ezarpenik ez da kobratuko.\nHerrialde hauek sartzen dira bonu hauetan: Alemania, Erresuma Batua, Danimarka , Finlandia, Grezia , Frantzia, Irlanda, Islandia, Herbeerak, Suezia, Norvegia, Estatu Batuak, Kanada, Italia, Polonia, Hungaria, Errumania, Austria, Eslobakia, Txekiar Errepublika, Lituania, Kroazia, Kazakhstan, Errusia, Txina, Hego Korea, Japonia, Hong Kong, Brasil, Kolonbia, Argentina, Mexiko, Panama eta Paraguai.\nBonuko minutuak gainditzen direnean deien eta dei ezarpenen prezioa HEMEN azaltzen diren prezioen araberakoa izango da.\nZein da Izarkomen jarrera geolokalizazio datuen inguruan?\nIzarkom bezala, guk ez dugu inolako daturik eskaintzen, ez geo-posizionamendurako ezta besterik ere.\nArazoa zera da, datu horiek mugikorren antenen jabe diren operatzaileen esku daudela soilik, operatzaile hauek Movistar, Vodafone, Orange eta Yoigo direlarik. Gainontzeko operatzaile guztiok 4 hauen antenak erabili beharra daukagu halabeharrez, legez ezin dugulako gure antena propiorik jarri.\nHori da Izarkomen beste lan esparruetako bat, mugikorren antenen sare publiko, neutral eta partekatu bat egon dadila, ez dadin operatzaile transnazional gutxi batzuen oligopolioaren jabetzako sare pribatu bat izan.\nHortaz, 4 horiek dira geo-posizionamendu datuak zabaltzeko aukera duten bakarrak.\nDena dela, geo-posizionamendu datu zehatz eta arriskutsuenak ez dira antenen bidez lortzen, Google eta horrelakoek instalatuta dauzkagun app-engandik lortzen dituzte.\nHortaz, gure pribatutasuna babesteko lehendabizi egin beharreko gauza, instalatuta dauzkagun aplikazioak aztertu eta datu pribatuak partekatzen dituzten app-ak kendu edo baimenak mugatzea izango litzateke.\nBazkide batek mugikor linea bat baina gehiago kontrata dezake?\nBazkide batek linea bat baina gehiago izateko arazorik ez dago.\nBazkide baten izenean eskatzen diren linea mugikor guztiak bazkide horren izenean egongo dira eta faktura bakarra izango dute. Ezin izango da bazkide baten izenean eskaturiko telefono bat beste norbaiten izenean jarri.\nEgun mugikor linea hori ez badago bazkidearen izenean lasai egon, gu arduratuko baikara bazkidearen izenean jartzen. Horretarako baina, Espainiar estatuko 3/2018 Datu Babeserako Lege Organikoak hala eskatuta, egungo titularrak baimena esplizitua eman behar du, beraz, linea bazkidearen izenean jartzeko ondorengoak bidaltzea behar dugu:\nOraingo titularraren Nortasun Agiriaren kopia\nHEMENDIK deskargatu dezakezun fitxa betea eta sinatua\nAktibatu zure linearen datu mugikorrak


Saskibaloia | Oiartzun\nArchive for the ‘Saskibaloia’ Category\nSaskibaloi jaialdiaren argazkiak\nPasa den larunbatean, Pikagarai plazan eta Oiartzungo Saskibaloi Saskilagunak K.E.-k antolatuta, 3x3ko saskibaloi jaialdia ospatu zen. Bertan 3x3ko partiduez gain 3ko jaurtiketen lehiaketa ere egon zen gazte asko parte hartu zuelarik. Giro polita eta partaidetza altuaren lekuko ezin hobea, ondorengo argazki sorta: 3×3 Saskibaloi jaialdia (Klikatu imajinan 106 argazki ikusteko) Antolatzaileak oso gustura gelditu ziren [ Read More ]\nDatorren ekainaren 9an, Oiartzungo Saskilagunak Saskibaloi Kirol Taldeak, Oiartzungo 3×3 saskibaloi jaialdia antolatuko du, Pikagarai plazako kirol anitzeko instalazioan (Madalensoro pilotalekuaren ondoan). Jarduera honekin, Oiartzun Saskilagunak Saskibaloi Kirol Taldearen eraketaren berri eman nahi du eta oiartzuar nahiz eskualdeko gazte guztiei animatzen diete bertara hurbiltzeko eta saskibaloiaz gozatzeko. Egun horretako egitaraua honako hau izango da: 9:00-9:30 [ Read More ]\nHaurtzaro Saskibaloi Taldea\nHaurtzaro Saskibaloi Taldea irabazle suertatu zen AloÃ±a-Mendi oÃ±atiarren aurka, 71 eta 53. Garaipen honekin oiartzuarrak lehen maila erregionalera igoko dira. Azkeneko jardunaldian garaipena lortuz gero, sailkapeneko lehen postuan igoko lirateke gainera. Taldea, partiduaren garrantziaz jabetuta, hasieratik ibili ziren lanean garaipena lortzeko. Oiartzuarrak 7 jokalarirekin bakarrik moldatu behar izan arren, gogor aritu ziren defentsan oÃ±atiarrak geldiaraziz [ Read More ]\nHaurtzaro Saskibaloi taldea berriro garaile\nPosted by Jose Miguel 0 Comment\nHaurtzaro Saskibaloi Taldeak, 5. garaipena jarraian lortu du astebukaera honetan OÃ±atiko AloÃ±a-Mendi taldearen aurka 70-79. Garaipen honekin, Oiartzuarrak, sailkapenaren buruan mantentzen dira. Â Aste honetan berriz ere, oiartzuarrak 7 jokalarirekin aurkeztu ziren OÃ±atin, lesionaturik dituzten jokalari kopuru handia dela eta, baina ala ere, barneko jolalarien altuera ondo aprobetxatuz, markagailuan aurretik izan ziren hasieratik (14-21). Â [ Read More ]\nOiartzungo Haurtzaro Saskibaloi Taldeak laugarren garaipena jarraian\nÂ Oiartzungo Haurtzaro Saskibaloi Taldeak, laugarren garaipena jarraian lortu du Irun Basket taldearen aurka (74-42), taldea regionaleko lehen mailarako igoera faseko lehen postuan kokatuz. Oiartzuarrek, 6 jokalarirekin ekin zioten partidari, jokalari asko lesionaturik bait dituzte, baina ala ere oso indartsu hasi zuten partida, hasieratik markagailuan aurretik joanez (16-8), baina irungo taldeak ez zuen amore eman, [ Read More ]


131. zka. Ignaziotar Bidea 8. etapa Fuenmayor-Logroño/2019-06-22 – DAD Kutxabank\nHome Albiste nabarmena, Mendi-ibiliak, newsletter-eu 131. zka. Ignaziotar Bidea 8. etapa Fuenmayor-Logroño/2019-06-22\n131. zka. Ignaziotar Bidea 8. etapa Fuenmayor-Logroño/2019-06-22\n2019ko bosgarren etapa Fuenmayor eta Logroño artekoa izango da. Upategien artean utziko dugu Fuenmayor herria, eta 4 km baino gehixeago ibilita beste toki garrantzitsu batera iritsiko gara, Navarretera. Multzo historiko-artistikoa eta erromes ororentzako nahitaezko geralekua. Errioxako autonomia-erkidegoan gaur egun geratzen den eltzegintza-gune bakarra da eta Espainia iparraldeko garrantzitsuenetako bat izana da.\nNavarrete hiribildua, ikuspuntu juridikotik, 1195. urtean sortu zen, Gaztelako Alfontso VIII.ak eman zion foruaren bidez. Jasokundearen eliza du, eta Gertaera Onaren eta Jesusen baselizak, Kondearen Jauregia, Caño aldapa, Harresia, Gaztelua, eta erromesa, eltzegilea eta Navarreteko emakumea oroitarazteko eskulturak. Eta 11 upategi ere bai, ez da hutsaren hurrengoa!\nHori guztiori atzera utzi eta Errioxako hiribururantz joko dugu, La Grajerako urtegiaren ondotik. Logroño toponimoaren jatorria, beste herri askotakoa bezalaxe, ezezaguna da. “Lucronio” izena lehen aldiz 965. urteko dokumentu batean agertzen da, horrela deituriko lekua Iruñeko Gartzea I.a Sanoitz-ek Donemiliagako Monasterioari eman ziolarik. Hiri titulua Joan II.a Gaztelako erregeak eman zion 1431ko otsailaren 7an.\nOndare historiko garrantzitsua du. Elizak: San Bartolome, Santiago el Real, Sta María de Palacio eliza inperiala, Sta Mª la Redonda konkatedrala; monumentuak: Revellíngo Harresia, Harrizko Zubia, Burdinazko Zubia, Sagasta Zubia, San Blas Azoka, Kapitelen Jauregia, Esparteroren Jauregia, Monesterioko Markesa, Ama Birjinaren Etxea eta abar. Gutxienez asteburu bat pasa liteke bertan!\nBeharrezko denbora 4,30 ordu\nGoranzko desnibel metatua 128 metro\nBeheranzko desnibel metatua 195 metro\nAurkezteko ordua 07:10 (Bilbo plaza) eta 07:15 (Pio XII.aren plaza)\nIrteera-ordua 07:15 (Pio XII.aren plaza)\nIzena emateko azken eguna: 2019-06-20ko 12:00etan\nIzen-emateak egiteko: José Ignacio Acuña (joseig15@gmail.com).\nVital eta BBK-ko padel sailetatik Murtzian 2018ko Iraileko hirugarren astean – 19tik 22ra, zehazki, -…\n131. zka. Ignaziotar Bidea 8. etapa Fuenmayor-Logroño/2019-09-21\nXendazale adiskideok: 2019ko bosgarren etapa Fuenmayor eta Logroño artekoa izango da. Upategien artean utziko dugu…\nAlbiste nabarmena (189)\nKategoria gabe (11)\nNoticia destacada (27)\nMUS TXAPELKETA DADKUTXABANK ARABA 2019\nGetaria-Zarautz joan-etorria igerian 2019/07/20+21


Herri Ondarea :: Auzunea\nAuzunean zazpi bizitza dagoz, bost etxe dagoz eta bi bizitza bikoak dira. Jente piloa bizi izan zan han. Beti baserritik, ze kaminorik be ez zan egon. Hiru etxeetakoak esnea saltzen eben eta hara behera, kaminora bajatu behar izaten ziran. Hantxe egoten ziran. Basea baino ez egoan, biderik be ez zan egoten, basatzan beti gora eta behera. Ura 1953an ekarri zan etxeetara eta argia beti euki dabe. Bera 1946an jaioa da.


Iragarki Laburrak - LANA - NEGOZIOAK - LAN ESKARIAK - iragarkilaburrak.com\nbilaketa emaitza (115 iragarki)\nLan bila nabil pertsona nagusiak zein umeak zaintzen, baita garbiketa lanetan ere. Barneko, kanpoko zein ordukako langile moduan. tel.:622-85 73 99\nLan bila nabil pertsona nagusiak zaintzen. Kanpoko, barneko zein ordukako langile moduan. tel.:610-06 70 42\nLan bila nabil pertsona nagusiak zein umeak zaintzen, astelehenetik ostiralera goizez. tel.:686-90 81 24\nIrakaslea lan bila dabil klase partikularrak emateko (ikaslearen etxean). tel:692-77 66 19\nLan bila nabil pertsona nagusiak zaintzen, garbiketan, zerbitzari lanetan, baserriko lanak egiten edo igeltsero laguntzaile bezala. Barneko, kanpoko zein ordukako langilea. Erreferentziak eta eskarmentua ditut. Berehala lanean hasteko prest. tel.:602-41 46 70\nLan bila nabil pertsona nagusiak edo umeak zaintzen. Baita garbiketa lanetan ere. Barneko zein kanpoko langilea. Gauz zein asteburuetan lan egiteko prest. Erreferentziak ditut, baita eskarmentua ere. Berehala lanean hasteko prest. tel.:660-18 46 03\nLan bila nabil garbiketan zein pertsona nagusiak edo umeak zaintzen. Baita ostalaritzako lanetan ere. Barneko zein kanpoko langilea, italieraz hitz egiten dakiena. tel.:632-63 24 16\nIrakasle euskalduna klase partikularrak emateko eta umeak zaintzeko prest. ega eta ingeles tituluak ditut. Hainbat urteko esperientzia.tel.:692-71 66 19


Elurraren zain, eski estazioak prest - Kirola - Berria\nElurraren zain, eski estazioak prest\nAbendu hasieran behar zuen hasia eski denboraldiak, baina aurtengo berrikuntza nagusia elur falta da. Hori horrela, zenbait eski estaziotan pista batzuk itxita daude oraindik, baina, pixkanaka, gero eta kilometro gehiago daude prest elurzaleentzat.\nBerrikuntza gutxi dituzte euskal herritarrak hartu ohi dituzten eski estazio nagusiek, bai kilometro kopuruan, bai zerbitzuetan. Martxo bukaeran edo apirilean amaituko da denboraldia.\nIraupen eskia eta erraketak\nBasoen basoa deitzen diote Abodiko eski estazioari, Iratiko basotik gertu dagoelako, Otsagabian, Zaraitzu haranean (Nafarroa). Oso estazio egokia da iraupen eskirako. 25 kilometro dauzka guztira, balizatuta. Aurten, gainera, bi ibilbide berri prestatu dituzte erraketekin egiteko: 3,5 kilometrokoa bata eta 5,5 kilometrokoa bestea. 850 metroan dago puntu baxuena eta 1.520 metroan garaiena. Jende askok mendiko eskia egiteko jotzen du inguru horretara, besteak beste, Hiru Erregeen Mahaira (2.428m) igo litekeelako handik. Oraintxe itxita dago estazioa, elurrik ez dagoelako, baina aurki zabaltzea espero dute arduradunek. Eguneko forfait-ak 8 euro balio du, eta eskiak ere han bertan alokatuta 19 euro. Informazio gehiago:\nLarra-Belaguako eski estazioa Belaguan dago, Erronkarin (Nafarroan). Estazio hau ere bereziki egokia da iraupen eskirako, baina erraketekin ibiltzeko ibilbideak ere badaude. Eskiatzeko 24 kilometro ditu guztira. 1.600 metroan hasten da elurra, eta 1.720 metroan dago lekurik garaiena. Eski eskola ere badago. Auñamendira (2.504m) igo liteke handik. Eguneko forfait-ak 10 euro balio du, eta materiala alokatuta, 19 euro. Informazio gehiago:\nARETTE - L.PS. MARTIN\nIraupen eskia eta alpinoa\nOkzitaniako Pirinioetan dago, Auñamendi eta Arlas mendien inguruan, 1.500 metroan hasi eta 2.000 metroraino. Eski alpinorako 24 pista eta 25 kilometro dauzka. Bi teleaulki dira berritasuna. Iraupen eskiko pistak ere baditu. Eguneko forfait-ak 33 euro balio du. Informazio gehiago:\nEski alpinoa eta erraketak\nIratiko eski estazioa Zuberoan dago, 1.300 metroko garaieran. Iraupen eskian eta erraketan ibiltzeko bereziki aproposa da, Iratiko basoak eta Ossau eta Aspe haranek inguratuta. Lau pista dauzka iraupen eskian ibiltzeko, 28 kilometro guztira. Erraketekin ibiltzeko, berriz, 14 kilometro ditu. Eguneko forfait-ak 6,5 euro balio du. Informazio gehiago:\nGouretteko eski estazioa Pirinioetako zaharrena da, 1907tik dago martxan. Aubisque gainaren oinetan, eski alpinoan aritzeko 29 pista daude, 35 kilometro guztira. Iraupen eskian ibiltzeko 26 kilometro eta erraketan ibiltzeko hainbat pista ere badaude. Haurrentzako elur parkea eta bi eski eskola dauzka. Eguneko forfait-ak 35,5 euro balio du. Aurten, lehen aldiz, Frantziako eski alpino eta iraupen eskiko txapelketako etapa bat Gouretteko estazioan jokatuko da. Informazio gehiago:\nAlpinoa eta iraupen eskia\nCauteretseko eski estazioak bi eremu ditu eskiatzeko: Lys mendigunean eski alpinoa eta snowboarda egiteko pistak daude, 36 kilometro eta 23 pista dira guztira; Pont d' Espagne-n, berriz, iraupen eskirako pistak, erraketan ibiltzeko ibilbideak eta lerekin ibiltzekoak daude, 36 kilometro eta 9 pista guztira. Eski eskolak, patinatzeko pista estalia, igerileku estalia eta ezinduentzat egokitutako zerbitzuak ere badaude. Berrikuntzetako bat estilo librean aritzeko gunea da. Eguneko forfait-ak 34,5 euro balio du. Informazio gehiago:\nAlpinoa eta snowboarda\nOkzitaniako Pirinioetan dago. Aproposa da snowboardean eta snowscootean (elurretako bizikleta itxurakoa) aritzeko. 60 kilometro ditu eskiatzeko, 30 pistatan. Iraupen eskian ibiltzeko bi pista eta estilo librean aritzeko lau pista ere egokitu dituzte. Mendiko eskia, erraketa ibilbideak eta barneko eskalada ere egin litezke Berritasunetako bat snow tubing-ean (ontzi puzgarrietan irristatzea) aritzeko pistak dira. Eguneko forfait-ak 33,5 euro balio du. Informazio gehiago:\nEski alpinoa, 100 kilometro\nBareges-La Mongieko eski estazioa Okzitaniako Pirinioetan dago, Tourmalet mendate ezagunean. Okzitaniako Pirinioetan eskiatzeko kilometro gehien daukan estazioa da: 100 kilometro eta 68 pista. Eski alpinoa da ohikoena, baina iraupen eskiko 22 kilometro pista ere badaude bost pistatan banatuta. Erraketekin, txakur leretan, zalgurdian eta elur motoetan ibiltzeko bideak ere badaude. Bestelako zerbitzuak: parapente eskola, gimnasioa, squash aretoa eta bainuetxea. Eguneko forfait-ak 40 euro balio ditu. Informazio gehiago:\nErrioxan (Espainia) dagoen eski estazio txikia da Valdezcaraykoa. Guztira 22 kilometro ditu eskiatzeko 26 pistatan banatuta. Elur artifiziala sortzeko 108 kanoi ditu eta horiei esker 13 pista hornitzen dituzte, 8 kilometro guztira. Mendiko eskia gustuko duten asko joaten dira Valdezcaray-ra, pisten puntu gorenetik gertu San Lorenzo (2.271 m) mendi ezaguna baitago. Eguneko forfait-ak 28 euro balio du goi denboraldian eta 19,5 euro behe denboraldian. Informazio gehiago:\nEski alpinoa eta mendi eskia\nOkzitaniako Pirinioetan dago, Aure haranean. 65 kilometro dauzka eskiatzeko, 41 pistatan. Beste aukera batzuk: mendiko eskia, erraketa ibilbideak, izotz eskalada, parapentea, izotz azpiko urpekaritza eta txakur lerak. Ezinduek ere badute eskiatzeko aukera. Forfait-ak 34,5 euro balio du. Informazio gehiago:\nIraupen eskia, alpinoa eta snowboarda\nOkzitania eta Espainia artean dago, Aspe haranean. Oso leku aproposa da iraupen eskia egiteko, patinatzaile modalitatean eta klasikoan. Estazioak 34 kilometro dauzka eskiatzeko, 9 pistatan banatuta. Erraketetan ibiltzeko 5 kilometro ere badude. Eguneko forfait-ak bederatzi euro balio du. Informazio gehiago:


[GUTUNA] Eguzki Talde Ekologistak ibai garbiketaren inguruan bidalitako idatzia | danbolin\n[GUTUNA] Eguzki Talde Ekologistak ibai garbiketaren inguruan bidalitako idatzia\nEguzki Talde Ekologistak ibai garbiketa antolatu du udalaren laguntzarekin datorren iganderako, hilak 10. Astebururako eguraldi kaskarra iragarri dute eta hori dela eta, ostegunean bilduko den Ingurumen Batzordean erabakiko da auzolana egingo den ala ez.\nHemen duzue Eguzki taldetik bidali diguten idatzia:\nIBAI GARBIKETA AUZOLANEAN ZESTOAN\nITSASOAN GERTATZEN DENA, GURE ETXE PAREAN HASTEN DA.\nEguzki Talde Ekologistak ibai garbiketa antolatu du azaroaren 10ean, Sastarrainerrekan eta Arroaerrekan eta Urola ibaiaren zati batean, Iraeta (Errota) industrialdean, Zestoan. Garbiketan parte hartzeko izena eman behar da eta horretarako 943147010era deitu edo ingurugiro@zestoa.eus era idatzi daiteke. Izena emateko azken eguna azaroaren 8a izango da.\nAntolatutako jardunaldia hau, ez da soilik garbitzera mugatuko. Ibai eta erreketatik atera ditzakegun zabor kopuru izugarriak ez dira bertakoak, ibai edo errekan daude baina beste nonbait dute jatorria, eta horretan oinarritzen da gure ekimena. Hau da, ez gara hondakinak biltzera mugatuko, hondakin horiek bildu ondoren, eguzkikook eremu horiek aztertuko ditugu eta arazoari irtenbide bat emateko proposamenak egiten saiatuko gara. Adibide bat jartzearren, Urolatik aterako diren hondakinak, egun hauetako euriteek eraman ez badituzte, badakigu industrialdetik datozela; zaborra ibaira nola iristen den ikusita, Zestoako Udalari eskatu diogu baranden azpian burdin-sare batzuk jartzeko, Legazpin eta Beasainen egin dugun bezala, hondakinak (plastikoak eta papera nagusiki) ibaira ez erortzeko. Burdin-sare horiek Azkoitiko kale batzuetan jarri dituzte dagoeneko, eta gaur egun, berriz ere, handitzeko eskatu dugu. Azpeitia eta Tolosa hastear daude eta Ordizia, besteak beste, hori aztertzen ari dira.\nGauza bera egingo dugu bi erreketan, Sastarrainerrekan eta Arroaerrekan, bertako hondakinen jatorria aztertuko dugu eta erakundeei jakinaraziko diegu, irtenbide bat bilatzeko.\nBide batez, erretiratutako hondakinak hainbat egunetan ikusgai izango dira Zestoako herrian, ibaira zer isurtzeko gai garen guztiok ikusi ahal izateko.\nBaina ez da ekimen bakarra izango. Jabier Arenas eta Luis Juaristiren Urola Ibaia dokumentalaren proiekzioa ere izango da Gaztelekuan, azaroaren 6an,18:30etik aurrera.\nHerritar guztiak gonbidatuak daude ekimen hauetara. Eskerrak eman nahi diegu aldez aurretik, beren lana egitera etortzen diren guztiei, hala nola Zestoako Udalari ere, eskainitako laguntzagatik eta elkarlanerako jarritako gogoagatik.\nEgin dezagun guztion artean gure ibaiek beren eskubideak berreskura ditzaten.\nEguzki Talde Ekologista eta Antinuklearra Zestoan, 2019ko azaroan.\nPrevious Article [BIDEOA] 2019ko urriko udalabatza\nNext Article ASTEBURUKO KARTELERA


Sentitu ahala idatzitakoak - Urola Kostako Hitza : Urola Kostako Hitza\nSentitu ahala idatzitakoak\n"Hirugarren alaba" jendaurrean aurkeztu du gaur Marisa Arruabarrena oriotarrak: 'Ezkutuan dagoena' olerki liburua. Hamahiru urtez sentitu eta idatzitakoak bildu ditu lan honetan, eta emaitza esku artean, "ametsak egi bihurtu" dituela adierazi du.\nMarisa Arruabarrenak sentimendu biziz bete du gaur kultur etxeko aretoa, eta sentimendu biziz bete ditu bere aurrenengo liburuko orriak ere, Elene Tamayoren marrazkiekin jantzita. Gaur aurkeztu du Ezkutuan dagoena olerki liburua jendaurrean, eta gertukoez gain, ondoan izan ditu Lucien Etxezarreta Maiatz argitaletxeko koordinatzailea eta Auxtin Zamora Hatsaren Poesia bildumaren arduraduna.\n“Hau naiz ni, ama, emaztea, irakaslea, alaba, izeba, ahizpa eta, noizean behin, halako lamiren bat gurera etortzen denean poeta, idazlea”, dio Arruabarrenak liburuaren azalean. Hunkituta azaldu du “ondo kostata” erdietsi duela lan hau. “Nire esperantza da, agian, nire obra ere hor nonbait ezkutatuta egotea eta agian, behingoz, nire hitzak norbaitek irakurriko dituela eta grabatuta daudela”, esan du olerkigileak, liburuaren izen berdina daraman olerkian esandakoak oinarri hartuta. “Amestea libre” izanik ere, oraingoan bere “ametsak egi bihurtu” dituelakoan dago oriotarra: “Horren adibide da esku artean duzuen liburu emea. Hamahiru urteko haurdunaldiaren ondoren, kostata, baina erditu dut azkenean”. “Nire hirugarren alaba eramango duzue esku artean. Zaindu zuena balitz bezala”, gaineratu du, bihotz-ukituta.\nAinara Maia Urroz olerkigilea ezin izan da aurkezpenera bertaratu, baina grabaketa bidez, bere hitzak ekarri dituzte gaurkoan, eta Arruabarrenari zuzendutako idatzi bat entzuteko aukera izan da. “Ezkutatutakoak azaleratzeko behar bat da liburua, sentitu ahala idatzitakoa, erraietatik izkiriatutakoa, makillajerik eta metaforarik gabe”, zioen Maiak.\nArruabarrenak kaleratu duen lehenengo lana izanik, Zamorak nabarmendu du “lehen pausoak direla garrantzitsuenak”; “lehen orroa”, alegia. Urteak dira elkar ezagutzen dutela, eta senperetarrak ziurtatu du Arrauabarrenaren “sutasuna” ez dela “apaldu” ezagutu zuenetik. “Urtero atsegin zait ikustea bere barneko su hazi hori bere olerkietan”.\nPoeta herri bat\nBaionako Maiatz etxearekin eman du argitara Ezkutuan dagoena Arruabarrenak. Argitaletxeko kide Etxezarretak balioan jarri du “euskarazko liburu baten argitalpena”: “Euskara ez da soilik mintzatua, idatzia ere bada”. Eskerrak eman dizkio oriotarrari, “lan handia baita liburu baten sorkuntza”. “Urte askotako lanen bilduma bat da Ezkutuan dagoena, eta lan horretan bere bihotza, bere sentimenduak, bere bizitza sartu ditu”, azaldu du. Hala, zoriondu egin du Arruabarrena, baina baita Orio osoa ere: “Marisa pertsona bat da, baina Orioko bizitzari lotua da. Norberak ekartzen du bere pertsona, bere mundua, bere herria, bere familia, eta orduan, elkarlan bat da liburu bat”, azaldu du Etxezarretak.\nBestalde, Arruabarrenarena poesia liburu bat dela ekarri du gogora, eta hortik abiatuta hainbat hausnarketa egin ditu: “Herri poeta bat da Euskal Herria, eta beharbada, ez gara ongi konturatzen. Mendeak igaro ditugu poesiarekin eta euskararekin, eta luze iraungo dugu hala, bistan da”. “Poesiarekin mundua apaintzen da, hizkuntza aberasten, sentimenduak indartsuki agertzen”, dio.


Baztango mutil dantzen ikastaroa, Biterin - Bidasoko Hitza : Bidasoko Hitza\nBaztango mutil dantzen ikastaroa, Biterin\nMeakako Adixkideak Dantza Taldeak Baztango mutil dantzen ikastaroa antolatu du maiatza eta ekainerako. Zazpi saio egingo dituzte, beste horrenbeste astelehenetan: maiatzaren 6, 13, 20 eta 27an, eta ekainaren 3, 10 eta 17an. Ordu eta erdiko saioak izango dira eta Biteri eskolan eskainiko dituzte.\nBaztango mutil dantzak, Elizondon\nIzena eman nahi duenak 600 04 81 57 telefono zenbakira deitu behar du. Izen ematearen prezioa 25 eurokoa da. Irakasleak Patxi Larralde eta Kattalin Ezkerra izango dira, Baztandarrak dantza eskolako kideak biak.\nBidasoari buruzko kalitatezko informazioa eta gertukoa jaso nahi dudalako. Euskaraz bizi nahi dudalako eta hizkuntzaren biziberritzea bultzatu nahi dudalako. Herrigintza egin nahi dudalako.Hiriko euskarazko komunitatearen parte izan nahi dudalako. Bidasoak eta bidasoarrok behar dugulako.\nAlardea hondarribiar ororena dela, gizon zein emakume, aldarrikatu dute Kultur Etxean\nBi hondarribiar, 'El Conquistador del Caribe' telebista saioan\nGuztion Alardea taldea jendaurrean aurkeztuko dute bihar\nFelix Manso jatetxean bi menu


Iturbe Haundi baserria - Wikipedia, entziklopedia askea.\nIturbe Haundi baserria 1963an.\nIturbe Haundi baserria (Gipuzkoa)\nEusko Jaurlaritza 2006ko urtarrilaren 10a\nIturbe Haundi Antzuolan dagoen baserria da, Lizarraga auzoko goialdean, erdi-mailako aldapan kokatua.\n2006ko urtarrilaren 10ean, Eusko Jaurlaritzak monumentu izendatu zuen, Sailkatutako Kultura Ondasuna.\nOinplano laukiko eraikina da, 25 m x 25 m, eta bi isurkiko zurezko estalkia du. Bizkarra, Hego-mendebaldeko fatxada nagusiarekiko elkarzuta du. Bi solairu eta ganbara ditu.\nFatxada nagusiaren beheko solairua harri-hormaz egina dago, eta ia erdian erdi puntuko bi arku dobelatu ditu. Lehen solairuan, zentratua ez dagoen armarri bat dago, eta bi aldeetara balkoi karelatua, leiho bat eta argizulo bat ditu harlanduz inguratuak. Bizkarra, pinoiaren erdian dagoen harlanduzko zutabe laukizuzen batek eusten du. Pinoi horren bi aldeetara irekita dago. Ipar-mendebaldeko fatxada ia osorik harlanduxka gotikoz egina dago, fatxada nagusiaren ondoan dagoen zati txiki bat izan ezik; zati hau harri-hormazkoa da. Fatxada horretan hiru gezileiho daude. Hego-ekialdeko fatxadaren zati bat harlanduxka gotikoz egina dago, eta beste bat harri-hormaz. Bertan, beheko solairuan, harlanduz inguratutako sei leiho-bao daude. Lehen solairuko eta ganbarako teilatupean zenbait leiho-bao daude. Ipar-mendebaldeko fatxadaren zati handiena ere harlanduxka gotikoz egina dago. Bertan, iparraldeko ganbarara sartzeko atea dago. Beheko solairuko erdian beste sarrera txikiago bat ere agertzen da. Gainera, fatxadan irregularki kokatuta, beste bost leiho txiki ikus daitezke.\nBarruan, eraikinaren egitura, atal bakarreko zurezko hamalau zutabek eusten dute. Zutabe hauek, beheko solairuko lurzoruan hasten dira harrizko zapaten gainean. Zutabeen egitura honek, barruko zurajea osatzen duten hainbat habe eta beso mihiztatu eusten ditu. Deskribatutako zonak, baserriaren oinplanoaren bi heren hartzen ditu. Harlanduxka gotikoko horma handi batek, goian deskribatutako zona eta gainerako zona bereizten ditu. Horma hau, oinplanoaren hego-ekialdean dago eta beste aldea hartzen duen etxebizitza-zona babesteko suhesi funtzioa betetzen du. Lehen solairuraino heltzen den beste horma bat, hau ere gotikoa, goian deskribatutakoarekiko elkarzut da, eta zurezko barruko egitura eta oinplanoko hego-mendebaldeko zona banatzen ditu. Zati honetan, XVIII. mendekan datatutako atalondo nagusia dago. Bertatik, hego-ekialdean dagoen etxebizitzako zonara sartzen da, burdina forjatuz egindako ate blindatu bat gurutzatuta.\nMultimedia: Iturbe Haundi baserria\nOrriaren azken aldaketa: 27 otsaila 2020, 05:20.


ARMAIRUAREN barne-diseinua - TxukuntZen ARMAIRUAREN barne-diseinua - TxukuntZen\n05 Ots 2018\nadmin Antolaketa, Armairuak, Armairuaren barne-diseinua, Espazio-antolatzailea, Kategoriak, Ordena, TxukuntZen\n5 otsaila, 2018 admin\nAurreko blog-eko sarreran, ondo antolatua dagoen armairu batek eskeintzen dizkigun onuretaz hitzegiten nizuen. Eta dagoeneko, bertan galdetzen nizkizuen galderen erantzunak dituzuenez eta ze motako armairu eta ateak jarriko dituzuen (agian aterik ez duzue nahi..) erabaki duzuenez, gaurkoan zuen BEHARREI buruz arituko natzaizue: ze motatako moduloak aukeratu, tiraderak edo apalak nahiago dituzuen, barra ala galtzak gordetzeko osagarri berezia.. Ez da gauza zaila, baina buruari astindu txiki bat eman behar zaio. Orain, pentsaketa lanetan igarotako denborak pena merezi izango dizuela eta prozesu honen amaieran armairu antolatu eta ordenatu bat izango duzuela segurtatzen dizuet.\nLehenik eta behin, BAZTERKETA lanarekin hasiko gara, hau da, zer arropa daukagun baloratu eta armairu berrian gurekin mantendu nahi ez duguna baztertzen (hau baino momentu hobeagorik ez baita..) eta bien bitartean, birziklatu, oparitu edo saldu behar dugun pentsatzen. Honen ondoren, guztia berriz ere armairu barrura gordetzea animatzen zaituztet, baina oraingoan, FAMILIA edo KATEGORIAK errespetatuz (hortxe dihoa nola egin argitzen dizuen lotura)\n“Berriz ere armairura gauza guztiak?! Zertarako atera ditugu guztiak orduan?!” galdetuko du batek baino gehiagok eta arrazoi osoarekin gainera. ESPAZIO BEHARRAK zeintzu diren jakiteko dagoen modurik xinple eta praktikoena delako da erantzuna (sentitzen dut)\nFamilia edo kategoria bakoitzak behar duen zabalera zehatza\nArropa mota ezberdinak beharrezkoa duten luzeera\nZenbat galtza dauzkazun, eta hauetariko zenbat joango diren zintzilikatuta eta zenbat tolesturik (gehienetan arropa dotorea zintzilik jarri ohi dugu eta hain dotorea ez dena tolesturik, baina hau ere pertsonaren araberako erabakia izan ohi da)\nSoineko, jertse eta jaka luzeek beharrezko espazio duten, behekaldeko apal edo azpikaldearen kontra jo ez dezaten\nZe arropa joan diren tiraderatan eta zeintzu apaletan\nEta pertsona bakoitzaren arabera aldatu daitezkeen beharren araberako hainbat galdera gehiago\nGuztiz ondo egin nahi dugunez, familia edo kategoriaka egiteaz gain, honako hauek jarraitzea aholkatzen dizuet:\nGoiko zati edo jantziak goikaldean jarriko ditugu eta behekaldeko jantziak, armairuan beheko aldean. Jazten garen moduan egokituko ditugu arropak armairuan.\nJantzirik luzeenak ezkerraldean jarriko ditugu eta familiaka egokitzeaz ahaztu gabe, luzeenetik laburrenera jartzen joango gera, goranzko lerroa sortuko dugularik (ezkerretik eskuinera)\nTiradera eta apaletan honakoak joango dira: jertse, kamixeta eta kirol-jertseak. Nik nahiago dut hauek apaletan jarri eta etxeko arropa, pijama eta bestelakoak tiraderatan sartzea, baina bakoitzaren nahien araberako erabakia da beste behin. Tiraderatan sartzea aukeratuz gero, gogora ezazue tolestura bertikala dela aukerarik hoberena daukazuen guztia begi-bistan gera dadin (jertseak aukeran beti tolesturik, zintzilikatuz gero forma galtzeko aukera handia baitago) Behekaldeko argazkian tolesdura bertikalaren adibidea.\n(Bezero baten armairuaren argazkia da. Jertseak tiraderan tolesdura bertikalean eta horizontalki, denak bista eta eskura egon daitezen. Barraren aldaketa beharra begi-bistan dago, pisuarekin emanda baitago)\nEderki, arropa guztia armairu barrura bueltan gorde dugunez, dagoeneko nola antolatu jakin dezakegu (hau pertsona bakoitzak irudikatzeko duen ahalmenera lotua dagoela onartu beharra dut..) Behatu eta aztertu ezazu berriz ere zure armairua aurretik eman dizuedan espazio beharren zerrenda erabiliz eta buruan duzun hori marraztea gomendatzen dizuet (ez du izugarrizko marrazkia izan behar, baina bai gutxienez buruan duzun hori islatzen duena)\n(Honako hau Pinterest-eko imagina da. Bertan, bikote baten beharrei erantzuten dien antolaketa duen armairua dugu marraztua. Modulo nagusiek simetria mantentzen badute ere, ezberdintasun bat dago bi aldeen artean: eskuineko aldeak jaka eta soineko luzeak gordetzen dituenez, tiradera bat gutxiago jarri behar izan dute. Goiko espazioetan: bidaiarako maletak eta gauza ezberdinak gordetzen dituzten kaxak, bakoitzak bere etiketa duelarik)\n(Bricca blog-eko marrazki hau ere gehitzen dizuet. Jantzi ezberdinen luzeera eta zabalerak erakusten dizkizue eta oso erabilagarria izan daitekeela iruditzen zait)\nEta bukatzeko, prozesu hau ez jarraitzeak sor ditzaken ondorioak agertzen dizkiguten pare bat argazki uzten dizkizuet. Bezero batzuen armairua da, neurrira egindako armairu zoragarria. Kanpotik ezin hobe badago ere, barrukaldeko antolaketak ez zuen hainbeste garrantzi izan eta horrek zenbait arazo suposatu dizkie.\nGoiko argazkian argi ikus daiteke, emakumezkoaren tamainara egokitutako armairua dela. Gizonekoaren alkandorak azpiko apala jotzen duten bitartean, honek dakartzan zimurrak ahaztu gabe, emakumearenak tamainan daude. Detailetxo hau kontutan izan balute, orain ez lukete arazorik izango.\nBigarren argazki honetan, galtzak zintzilikatzeko aukeratutako osagarria ez dela batere praktikoa erakusten digu. Bezeroaren hitzetan, “Beti aurrekaldean geratzen direnak janzten ditut” eta ez naiz harritzen, atzekoetara iristea ez baita erraza eta bertatik ateratzea, oraindik eta zailagoa. Galtzentzako bereziki diseinatutako osagarria lortzen saiatuko naiz (neurrira egindako armairuek arazo hori dute) eta praktikoa den bat aurkitu ezean, betiko barra sendoa jarriko dut, galtza bakoitza pertxa batean joango delarik.\nGaurkoan emandako aholkuak erabilgarri izango zaizkizuela espero dut. Hala ere jakin, laguntza behar izanez gero, zuei laguntzeko prest izango nauzuela beti.\nBetiko moduan, plazer bat zuentzat idaztea\nMarie Kondo eta Ni Zergaitik bere Jarraitzaile\nGure etxeetako BEROGAILUAK\nZergatik da garrantzitsua AIREZTAPENA?\nLOOK GIDA. Nola egin eta zertarako?\nARMAIRU ALDAKETA nola egin (II)\nTxukuntZen espazio ezberdinetan antolaketa zerbitzua ematen duen enpresa da, hain beharrezkoa dugun ongizatea, oreka eta lasaitasuna lor dezagun\nJarrai iezadazu sareetan:\n686 792 658\n▪ ESPAZIO ANTOLATZAILE PROFESIONALA ▪\nZure bizitza eta inguruak txukun jarri nahi badituzu\nTXUKUN BIZI, LASAI BIZI ETA ONDO BIZI!\nKEALA dendako jabea, irudi aholkularia eta TXUKUNT\n'ÚTIL es todo lo que nos da FELICIDAD' - Auguste\nBatzuetan ezer ez egitea egin daitekeen hoberena d\nMAINDIREAK AUKERATZEN Maindireak ondo aukeratzea,\nOHE TXUKUN BATEK deskantsu hobea eskeintzen duela\nKAXOI DESATREAK.. Ezagutzen dituzue zeintzu diren?\nKAXOIAK txukun edukitzeak sekulako abantailak ditu\nBIZI #TxukuntZen #TxukunBiziOndoBiziLasaiBizi #O\nLASAI #TxukuntZen #TxukunBiziOndoBiziLasaiBizi #\nTxukuntZen POWERED BY United Themes™\nCookieak darabiltzagu esperientziarik onena ematen dugula erabiltzaileari gure webgunean ziurtatzeko. Leku hau erabiltzen jarraitzen badu ados dagoela onartuko dugu.Ados nagoEz, eskerrik askoGehiago irakurri


Barack Obama drogen auzian erdibidean geratu da azkenean - GARA\nBarack Obama drogen auzian erdibidean geratu da azkenean\nAmeriketako Estatu Batuetako Gobernuak drogen aurkako borrokaren gaineko bide orria aurkeztu zuen. Azken urteetan afera horretan izan diren «muturreko» bi proposamenak alboratu eta «hirugarren bide» bat diseinatu du, prebentzioan eta tratamenduan oinarritua.\nAmeriketako Estatu Batuetako Gobernuak drogen aurkako borrokan estrategia berri bat aurkeztu zuen atzo, ikuspuntu poliziala albo batera utzi eta prebentzioa eta tratamendua bultzatuko dituena. Ez dio, ordea, legalizazioari aterik irekiko.\n2012ko Drogen Kontrolerako Estrategia Nazionalak azken urteetako eztabaida markatu duten «muturreko» bi proposamenen artean -sistema penala gehiegi baliatzea eta substantzien legalizazioa- «hirugarren bide» bat adierazten duela esan zuen atzo Gil Kerlikowskek, AEBetako drogen aurkako arduradun politikoak.\n«Arau-hausleen kartzelatze masiboen gisako politika zaharkituak drogen auzia osasunaren eta segurtasunaren arteko orekan oinarritzeko beharra alde batera uzten duten iraganeko erlikiak dira».\nIkuspuntu berri honen oinarria hau da Etxe Zuriko Drogen aurkako Politikaren Bulegoko buruaren hitzetan: «Droga-menpekotasuna ez dela krimen bat onartu behar da, prebenitu eta tratatu daitekeen burmuineko gaixotasun bat baizik».\nEstrategia honen bitartez, «drogen erabileraren, krimenaren eta kartzelatzeen zikloa apurtu» nahi du Washingtonek. Horretarako, estupefazienteen «merkatua kontrolatzeko» programak indartuko ditu -tokiko mailan jada martxan daudenak-, Kerlikowskek dioenez.\nAlternatiba bila aritu arren, estrategia berriak «ez du inolaz ere» legalizazioa aintzat hartzen. Azken aukera horrek indarra hartu du kontinentean Guatemalako lehendakari Otto Perez Molinaren ekimenez.\n«Ilegala den gai bat legalizatuz gero, kontsumoak gora egingo du. Eta drogek osasunean eta segurtasunean sortzen dituzten kalteak ikusita, eskuragarriago egiteak ez dauka zentzurik» esan zuen Kerlikowskek.\nGuztira, estrategia berriak zazpi ekintza gune bereizten ditu; lau prebentzioan eta tratamenduan oinarritzen dira. Informazioaren kudeaketa, nazioarteko kooperazioa zein etxe-guneetako droga trafikoaren aurkako lana hobetzea dira besteak. Estrategiak Obamak 2010ean sortu zuen drogen inguruko gaiak lantzeko auzitegiari bere babesa eskaintzen dio.\nIldo horretatik, AEBek droga-menpekotasuna dutenen tratamendua «osasun sistema orokorrean» txertatzeko asmoa du, besteak beste, gaindosiei aurre egiteko medikuen formakuntza bultzatuz.\nKerlikowskek ikuspuntu berri hau une egokian datorrela adierazi zuen, egun AEBetan istripuzko heriotzen lehen kausa drogen gehiegizko erabilera baita, zirkulazio istripuen gainetik.\nAEBetako lehendakari Barack Obamak, Cartagenan (Kolonbia) burutu berri den Ameriketako Goi Bileran, drogen legalizazioaren gainean sortutako eztabaidan, bere ohiko posizioa berretsi eta aukera horri uko egin zion


Aparkalekua Ibiza-AENA Aeropuerto de Ibiza - General P1 aireportuan\nSarbidea hemendik Carrer de l'Àngel\nIbiza aireportuan aparkalekua ofiziala, eroso dago terminalean metro gutxira. Aparkaleku behera etorri aireportuan, hori ere Sant Jordi errepidean bezala ezagutzen errepidea besterik ez duzu iristeko, zeharkatu biribilgunean eta Carrer de l'Angel segi, parking P1 Iritsierak helbidea Terminal norabideak jarraituz. Aparkaleku Iritsierak Terminal aurrean eskuineko aurkituko duzu.\nAENAk Ibiza aparkatzeko aukera ezin hobea da asmoa baduzu out bidaiatzeko Ibiza aireportutik eta jasotzea edo jaitsiera bidaiari terminal bada, aparkaleku hau da, 2 minutu besterik ez oinez. AENAk parking ofiziala P1 General partzialki estalita aparkalekua, eta horrek 492 eserleku bere instalazio eta zerbitzu 24 ordu jarraipena du.\nHorrez gain, zure ordutegia 24 urteko egun guztietan ordu, iritsi hau eguneko edozein unetan izan daiteke errazteko dugu. Gozatu Ibiza aireportuan aparkatu ahal izatearen erosotasuna eta terminal iristeko minutu bakarrik 2 oinez ere, autoa utzi duten esku onetan aparkalekua erabat segurua jakitea. Ez itxaron eta zure aparkaleku bermatzen Ibiza eskerrik aireportuaren AENAk General P1 aparkaleku ofiziala berean. Ikusi gutxiago\nAENAk Ibiza aparkatzeko aukera ezin hobea da asmoa baduzu out bidaiat Ikusi gehiago\nAparkaleku guztiak Ibiza AENA Aeropuerto de Ibiza - General P1


Ohiko Osoko Bilkurako laburpena eta bideoa\n2020/05/14 Osoko bilkura / Plenoa\nAtzo, Zaldibiako historian lehen aldiz, Ohiko Osoko bilkura telematikoa ospatu zen. Hainbat gairen inguruko berri eman eta hainbat erabaki onartu ziren, guztiak aho batez. Jarraian laburpena gai nabarmenekin eta pleno osoa ikusteko aukera.\nAzken bi udalbatzetako aktak onartzeaz gain, ohiko osoko bilkura guztietan bezala, alkatetza dekretu zerrenda aurkeztu eta aurrekontu egikaritzari buruzko informazioa eman zen, udalbatzako kideek agertutako zalantzak erantzunez. Horretaz gain, atzoko plenoak beste hiru gai zituen ardatz:\nKreditu aldaketak onartzea\n2020ko aurrekontuari gehitu zaion diru-poltsa onartu zen batetik, eta partida batetik besterako bi mugimendu baimendu ziren bestetik, biak aho batez onartuak.\nAurtengo aurrekontuari 240.263,69€ gehituko zaizkio. Zati handiena, 200.000€, Europatik datorren Leader diru-laguntzari dagokio, udaletxe berriaren beheko solairua eraiki eta hornitzeko Udalak aurkeztutako proiektuak laguntza eskuratu baitu.\nHorretaz gain, 31.682,5€ eskuratu dira (Eusko Jaurlaritza) herri-mendian baso habitaten lehengoratze proiektua garatzeko 2020-2021 biurtekorako, erdi-banan. Udalak beste urte banatan 8.888,8€rekin osatuko duena. Hemen ikusi dezakezu proiektuari buruzko informazioa.\nBukatzeko, Ernaitzako bidea konpontzeko basozaleen zatia (11.722,44€), Zaldibia Herrigintza udal-taldea disolbitu ondoren Udalari egin dion diru ekarpena (6.000€ adinekoekin eta 6.000€ 12-16 urte arteko gaztetxoekin ekintzak egiteko) eta Covid-19aren aurrean osatutako elkartasun diru-poltsa (momentuz 700€-koa) ere txertatu ziren aurrekontura.\nPartiden arteko bi mugimendu ere onartu ziren: udaletxe berriaren maileguaren amortizaziorako diru-partidatik euri jasak eragindako kalteak ordaintzeko pasa ziren 43.951,74€ eta kreditu globaletik 4444,4€ baso habitaten proiektua osatzeko.\nAurrekontuen inguruan, Eztitxu Mujika Mariezkurrena alkateak azaldu zuen, Covid-19ak izandako eraginak tarteko eta egungo erronkei aurre egin asmoz aurrekontuak egokitu beharko direla. Hala ere, salatu zuen Gipuzkoako Foru Aldundiak hartu duen erabakia, udalek jasotzen duten foru funtsa %20ra murriztea hil honetako ordainketetatik hasita, gainera. Honen aurrean, adierazi zuen eskaera-gutun bat bidali ziola Markel Olano Diputatu Nagusiari.\nCovid-19a: udalak hartutako neurrien berri ematea udalbatzari\nOsoko bilkurako 5. Puntuan, azken bi hilabeteetan hartutako neurrien berri eman zuen Alkateak, baita gaur egun Udalak esku artean dituen lanak azaldu ere (puntu hau plenoko bideoan 32. minututik aurrera ikus daiteke).\nHartutako neurriei buruzko zerrendatzea egin zen, webgune honetan ere egunez egun eguneratzen diren neurriak aipatuz. Herritar zaurgarrienak babesteaz gainera, konfinamendua arintzeko neurriak hartzea izan du lehentasun Udalak eta hori gauzatzeko hainbat protokolo eta egokitzapen egin ditu. Informazio bideak indartzea ere izan da erronketako bat.\nEgungo lanen artean, berriz, hainbat erronka aipatu ziren, tartean herriko komertzio eta ostalaritza sustatzeko bono-salmenta eta kontzientziazio kanpaina herrikoi bat egitea, bizimodu berri horren atariko. Honen harira, interes ekonomiko eta politikoek gidatutako kudeaketarekiko haserrea agertzeaz gainera, osasuna lehen lerroan jartzea eskatu zuen Alkateak, baita udalak defendatzea ere egoera hau kudeatzeko ezinbesteko tresna gisa. Aldi berean, herritarrei benetako erronka beti gogoan izatea eskatu zien, gaitzari aurre egitea eta horretarako funtsezko bi ideia: eskuak garbitu eta bi metro.\nEuri-jasaren kalteen eta egoeraren berri ematea\nApirilaren 24ko euri jasek Zaldibian izan zuten eragin handiena eta hainbat kalte eragin zituen, tartean gure auzoetarako bideetan. Langileen eta herritarren erantzun azkarra eskertzeaz gainera, konponketa lanen lehen balorazioa aurkeztu zuen Alkateak, baita lanen egoeraren berri eman ere.\nGuztira bost lubeta edo eskollera egin behar izan dira, baita bide-zoruaren konpoketak ere, Arruegi auzorako bidean hiru, Santa Barbara gainean bat eta Unanubieta baserritik Aierdirako bidean bestea. Horretaz gain, bi lur irristatze izan ziren, Alotzpe etxerako bidean bat eta Arkakako oinezko-bidean bestea.\nGuztirako lehen balorazioa 53.594,84€koa da. Lanak azken fasean sartuta daude, guztiak konponduta daude Arruegi auzoko bide-zorua izan ezik, datozen egunetan bukatuko dena. Amaierako kostua lehen balorazioaren azpitik joango dela aurreikusten da eta Foru Aldundiak laguntza emango digula ere bai, portzentaia ofiziala oraindik iritsi ez bada ere.\nHala, iluntzeko 19:35ean amaitu zen udalbatza.


Interneteko 007 — Gaztezulo\nInterneteko 007 https://www.gaztezulo.eus/albisteak/interneteko-007 https://www.gaztezulo.eus/albisteak/interneteko-007/@@download/image/15p25-1.jpg\nAzkenean, hainbat estatuk Echelon sarea egon badagoela onartu dute. Aspaldiko susmoa baieztatu da. Ameriketako Estatu Batuetan gertatutako erasoek aitzakia ezinhobea eman diete estatuoi.\nDuela zenbait hilabete Echelon ustezko espioitza sareaz jardun genuen. Sare hau ordenagailuen arteko harremanak espiatzeko ("esnifatzea" ere esan ohi zaio ordenagailu mundu honetan) sortu zen: faxak, e-mailak, telefonoak, webak... Hainbat komunikabidek bazuten haren berri aspaldi, baina informazioa ez zen kaleratu, inork ez baitzuen lehen urratsa eman nahi izan. Interneten zenbait orrialdek ziotenez, ordea, Echelon egiazkoa zen eta are gehiago, bertan AEBak, Frantzia, Erresuma Batua, Finlandia eta beste estatu asko nahastuta zeuden.\nArtikulu hura argitaratu eta handik zenbait hilabetetara, estatu guztiok gu 24 orduz espiatzen dihardutela aitortu dute. Ez hori bakarrik: albistea ederki apaindu dute eta iritzi publikoari gure segurtasunaren alde ari direla sinestarazi diote.\nIrailaren 11ko atentatuen ondoren, zenbait komunikabidek "justizia" nahia zabaldu dute artaldean eta haren gerizpean, estatuok onartu dute giza komunikazio oro espia dezaketen sareok egon badaudela. Nola uler daiteke, bestela, espainiar bat ABEetan pertsona "non grata" izendatu izana, aipatutako atentatuak gertatu eta handik gutxira lagun bati internetez Ben Ladeni buruzko txisteak bidali izanagatik?\nJakina, beraiek sistema hauek "gaiztoen" aurka baino ez direla erabiltzen ari diote. Baina nork daki?\nZer egin daiteke komunikazioen gaineko kontrola saihesteko? Guk bidalitako e-mailak geronek eta geronek nahi dugun jendeak beste inork irakur ez ditzan, esaterako, "enkriptazio" teknikak erabil ditzakegu. Teknika hauekin, mezuetako testuak edo letrak kodifikatu egiten dira, zenbait algoritmo matematikoei esker. Kodifikatuta daudenez, guk nahi dugun jendeak, eta ez beste inork, irakurri ahal izango ditu. Guk dakigunez, algoritmo hauek "puskaezinak" dira oraingoz.\nEz dugu ahaztu behar, bestalde, internet nabigazioa. Izan ere, kontrakoa iruditu arren, edonork jakin dezake zein orrialdetan ibili ohi garen eta are okerrago, gure ordenagailuan sar daiteke, gaizki babestuta badago. Benetako nabigazio anonimoa lortzeko, zenbait pauso eman behar dira aurrena. Nabigazio honetan, informazioa ez dugu zuzenean guk eskatzen, beste ordenagailu batek baizik, "proxy" ordenagailuak, hain zuzen. Honi buruz gehiago jakin nahi baduzu, ondorengo web orrialdeetara jo dezakezu:\n www.kriptopolis.com (pribatutasuna eta ziber eskubideak)\n www.heinekenteam.com (informazio babesa eta sistima elektronikoak)


Pasealdia Bilboko Itsasadarretik - Polaris Eskola\n21 maiatza 2018 Polaris Eskola Iruzkina gabe\nBizkaia zubia pasealdia\nBilbo Handia beste ikuspegi batetik ezagutu nahi baduzu, etorri eta probatu, paseatu belaontzian itsasadarretik. Lau orduz erlaxatu ahal izango zarete, ekintza turistiko ezberdin batean.\nIbilbidea Abran hasten da, Nerbioiko itsasadarretik gora. Gure gidak hiriaren iragan industrialaz hitz egingo dizue, eta bertako puntu interesgarrienak erakutsiko dizkizue. Interesgune batzuk ikusi ahal izango ditugu, adibidez, Bizkaia zubia, gizateriaren ondarea.\nZubi esekiak itsasadarraren bi bazterrak lotzen ditu, eta Europako iraultza industrialaren eta burdinazko arkitekturaren eraikin garrantzitsuenetako bat da. XIX. mendea amaierako ingeniaritzaren lorpen handienetako bat izan zen.\nBilbo beti ezagutu izan da bertako industria jardueragatik, eta txango honek ez dio horri ezikusia egingo. Altzairutegia eta la Navaleko ontziolak ikusiko ditugu, eta itsas museoan edo Bilboko kargalekuan lehorreratuko gara, ibilaldia oinez jarraitu ahal izateko.\nEsperientzia hori Beneteau Oceanis 373 batean izango dugu. 11 metroko luzera du, eta hamar pertsona sar daitezke, patroia eta gida barne. Gainera, pasealdi berezi horretan erlaxatzeko eta gozatzeko, edari bat sartuta dago.\n4 orduko pasealdia ontzian\nPatroia / gida\nGomendagarria da egiten duen eguraldirako arropa egokia, kiroleko oinetakoak eta arropa beroa


apirila 2018 - Katebegia\n“Eragindako kaltea onartu du ETAk”. Horixe da apirilaren 20an Euskal Herriko, Espainiako, Frantziako eta Europako hedabideetan zabaldu den mezua. ETAren agiria, bi testutan heldu da. Batean, Euskal Herriari “eragindako kalteari buruzko adierazpena” helarazi dio. Bigarrena, adierazpenari buruzko argibide oharra da. ETAk egindako mina onartzea ez da harritzekoa, areago, bera sostengatu izan duten herritarrentzat –ETAk Euskal Herria deitzen duenentzat– lasaigarria da. Edonola ere,...\nFrantziarrek Iraultza egin zuten, erregea gillotinatu eta Errepublika ezarri. Espainiarrek ez dute iraultzarik egin, baina erregimenak ezartzeko odol franko isuri dute. Primo de Riveraren diktadura, Bigarren Errepublika, 1936 Gerra Zibila, Frankismoa eta Trantsizioaren ondorioen egoera bizi dugu egun. Espainiarrek euren demokraziarako Trantsizioa eredu gisa agertu dute Europan. Alta, ETAren bortza desagertu ostean ageria da demokraziarako sen eskasa. Errepublika deuseztatu zutenen espiritua...


Turing, lurra arina izan bekizu | Kultura | Berria\nTuring, lurra arina izan bekizu\nEgilea: Benoit Soles. Egokitzapena eta zuzendaritza: Claudio Tolcachir. Antzezleak: Daniel Grao, Carlos Serrano. Eszenografia eta bideoa: Emilio Valenzuela. Argiak: Juan Gomez Cornejo. Jantziak: Almudena Bautista. Musika: Gaby Goldman. Ekoizpena: Olvido Orovio, Ana Jelin. Banaketa: Producciones Teatrales Contemporaneas. Lekua: Donostiako Viktoria Eugenia antzokia. Eguna: Otsailak 19.\nAnekdotikoa izan zitekeen pasarte batek ematen dio hasiera antzezlanari, lapurreta txiki baten salaketak, besterik gabe. Ez dute gauza handirik ostu, baina Polizia, lapurtutako etxea zerbitzu sekretuetarako lanean ibilitako ikerlari batena dela jakitean, haritik tiraka hasi, eta huskeria hori tragedia bihurtuko da Alan Turing matematikorentzat (1912-1954). Ikusleok badakigu zientzialari britainiarrak deszifratu zuela naziek mezuak enkriptatzeko erabiltzen zuten Enigma makinaren kodea, bai Andrew Hodgesek 1983an idatziriko biografiak bai 1986an Hugh Whitemoreren Breaking the Code (Kodea hausten) antzezlanak hala azaldu zigutelako. Horiek, preseski, hartu zituen oinarri Benoit Soles dramaturgo frantziarrak 2019an La máquina de Turing idazteko, eta horixe dugu, hain zuzen, oholtza gainera ekarri diguten testua, Frantzian bi Moliere sari jasotakoa.\nBaina aipatu hiru idazlanetan ez ezik, Jacob Dereckek 1996an BBCrako eginiko ekoizpenean zein Benedict Cumberbatchek 2014an antzeztutako filmean ere azaltzen zaigu Turingi esker irabazi zutela gerra aliatuek, eta jakin badakigu, homosexuala izateagatik, 1952an kondenatu eta bi zigorren artean aukeratzea eskaini ziola garaiko (in)justiziak Turingi: bi urteko kartzela betetzea, edo hormona tratamendua, zikiratze kimikoa lortze aldera. Zientzialariak, bigarrena aukeratuta, eta bi urtera sortu zizkion albo kalteak nozituta, sagar bat zianuroz pozoitu eta bere buruaz beste egin zuen. Harrezkeroztik, Turing punta-puntako ikerlaria, pertsonaia dramatiko-literario bihurtu, eta antzezlan honetan bezala, biktima homosexualen duintasunaren ikur bilakatuta heldu zaigu.\nAgertokian Daniel Grao eta Carlos Serrano baino ez dira izan. Lehenbizikoak protagonista nagusiari ederto eman dio bizitza; pertsonaia berezia, xarmagarria eta neurtua antzezten du, haren konplexutasunak direla-eta aparteko oreka lortuz. Bigarrenak, berriz, gainerako pertsonaia guztien ahotsa eta gorputza irudikatzen ditu, jantzi aldaketa minimo batek lagunduta. Ikusleak biziki eskertzen du, testu-antzerkia izanda, estilo deklamatorio dezimononikoa ez erabiltzea, eta gogora etortzen zaio Tolcachir aukeratu zutela proiekturako zuzendari. Oholtzan bi estilo eta bi denbora ezberdinei ekinez erritmo arina lortu dute: izan publikoari zuzendutako gertakarien narrazioa, izan titularkideen arteko antzezpen zuzena zein txikitako edo oraineko pasadizoak ahotara ekarriz. Tentsio dramatikoa handitzen den heinean, Turing pertsonaiaren gizatasun hauskorra handituz doa, ikusleen miresmena handitzen den neurrian.\nEszenografia, argien erabilerak lagunduta, minimoa bezain efikaza da. Hiru dorre mugikor luze daude armairuak imitatuz. Horiek proiekzioen jomuga ditugu: batzuetan zenbakiak eta letrak; beste batzuetan, kaleko giroa; eta, beste hainbatetan Turingek hainbeste maite zuen Disneyren Edurnezuri eta zazpi ipotxak-en irudiak. Ikusgarria da bisualki lortzen den efektua; liluragarria bezain hunkigarria, marrazki bizidunetako sagarra hain ikusgarria dela antzeman dugunean.\nAmaiera aldean, Turingek berarekin ez ahazteko eskatu zigunean, antzokian aditu zitekeen ohiko isiltasunari beste errespetuzko isiltasun mamitsuago bat gehitu zitzaion, gutxitan antzematen dena. Nago «Lurra arina izan bekizu» adierazi nahi izan zuela publikoak, txalo zaparrada luze-luzea eman baino lehen.